clarice.binns23 | 2018-08-28 09:30:12\nΗ αχαλασία είναι μια πρωτοπαθής διαταραχή της κινητικότητας του οισοφάγου, η οποία χαρακτηρίζεται από διαταραχή της λειτουργίας του κατώτερου οισοφαγικού σφιγκτήρα (του μυϊκού δακτυλίου που εντοπίζεται στη συμβολή του οισοφάγου με το στομάχι). Φυσιολογικά, κατά την κατάποση ο σφιγκτήρας χαλαρώνει και επιτρέπει την είσοδο τροφών και υγρών εντός του στομάχου. Στην αχαλασία, η χαλάρωση αυτή δεν επιτυγχάνεται και έτσι οι τροφές παραμένουν εγκλωβισμένες στον κατώτερο οισοφάγο.\nΠοια είναι τα αίτια της αχαλασίας;\nΤα ακριβή αίτια της αχαλασίας είναι άγνωστα. Στην αιτιολογία της πάθησης έχουν ενοχοποιηθεί ιογενείς λοιμώξεις, ενώ πρόσφατες μελέτες δείχνουν ότι στην αιτιολογία εμπλέκονται νευρικά κύτταρα του αυτόνομου νευρικού συστήματος τα οποία βρίσκονται στο μυϊκό τοίχωμα του οισοφάγου. Τα νεύρα αυτά υφίστανται για άγνωστο λόγο επίθεση από το ίδιο το ανοσοποιητικό σύστημα του ασθενή και έτσι υφίστανται μια αργή και προοδευτική εκφύλιση για λόγους που ακόμη δεν μπορούν να κατανοηθούν.\nΟξύ οπισθοστερνικό άλγος\nΔυσκολία κατάποσης τόσο στερεών όσο και υγρών τροφών\nΠαλινδρόμηση τροφών τα οποία βρίσκονται παγιδευμένα στον οισοφάγο\nΤα συμπτώματα της αχαλασίας (δυσκαταποσία, παλινδρόμηση τροφών, οπισθοστερνικό άλγος) δεν είναι τόσο ειδικά για την πάθηση. Για τη διάγνωση απαιτούνται πρόσθετες εξετάσεις ώστε να διαφοροδιαγνωσθεί από άλλες παθήσεις όπως η γαστροοισοφαγική παλινδρόμηση, καλοήθεις ή κακοήθεις όγκοι, καλοήθεις στενώσεις, φλεγμονώδεις ή αλλεργικές παθήσεις, λοιμώξεις και πολλές άλλες παθήσεις.\nΓια τη διάγνωση της νόσου χρησιμοποιούνται οι τρεις πιο κάτω εξετάσεις:\nΒαριούχο γεύμα. Ο ασθενής καλείται να καταπιεί υγρό βάριο και ακολούθως εκτιμάται ακτινοσκοπικά η κίνηση του υγρού μέσω του οισοφάγου\nΓαστροσκόπηση. Το γαστροσκόπιο διέρχεται μέσω του οισοφάγου και αναγνωρίζει πιθανές αλλοιώσεις που πιθανώς να έχουν αναπτυχθεί εντός αυτού\nΜανομετρία οισοφάγου υψηλής ανάλυσης. Η εξέταση αυτή καταγράφει τη συχνότητα και τη δύναμη των συσπάσεων του σώματος του οισοφάγου καθώς και του ανώτερου και κατώτερου οισοφαγικού σφιγκτήρα. Στην εξέταση αυτή ένας λεπτός σωλήνας διέρχεται μέσω της μύτης προς τον οισοφάγο και το στόμαχο και καταγράφει τις διάφορες πιέσεις του οισοφάγου κατά την κατάποση\nΠοια είναι η θεραπεία της αχαλασίας;\nΗ θεραπεία της αχαλασίας περιλαμβάνει τη χρήση φαρμακευτικής αγωγής, ενέσεις βοτουλινικής τοξίνης (Botox) στον κατώτερο οισοφάγο, διαστολές του κατώτερου οισοφάγου και τέλος διάνοιξη του κατώτερου οισοφαγικού σφιγκτήρα (οισοφαγομυοτομή).\nΤα πλέον χρησιμοποιούμενα φάρμακα για τη χαλάρωση του κατώτερου οισοφαγικού σφιγκτήρα είναι τα:\nΝιτρώδη (δινιτρικός ισοσορβίτης)\nΑναστολείς αντλίας ασβεστίου (νιφεδιπίνη, βεραπαμίλη, διλτιάζεμη)\nΤα φάρμακα αυτά όταν χρησιμοποιούνται από μόνα τους προσφέρουν μιας μικρής διάρκειας αποτελεσματικότητα (χρήση σε πρώιμα στάδια ή σε ηλικιωμένους ασθενείς), ενώ είναι πιθανό οι ασθενείς να παρουσιάσουν και παρενέργειες από τη χρήση αυτών.\nΒοτουλινική τοξίνη (τοξίνη της αλλαντίασης τύπου Α)\nΗ τοξίνη αυτή (έγχυση μέσω γαστροσκόπησης στον κατώτερο οισοφαγικό σφιγκτήρα) αποτελεί μια εναλλακτική θεραπεία χαλάρωσης του σφιγκτήρα η οποία δεν απαιτεί νοσηλεία.\nΗ έγχυση της τοξίνης είναι ασφαλής αλλά και σε αυτή την περίπτωση η δράση της είναι μικρής διάρκειας (μερικούς μήνες), οπότε και απαιτούνται νέες εγχύσεις. Η μέθοδος αυτή εφαρμόζεται στις πιο κάτω περιπτώσεις:\nΗλικιωμένους ασθενείς ή άτομα με αυξημένο κίνδυνο χειρουργικής επέμβασης (ασθενείς με σοβαρή αναπνευστική ή καρδιολογική νόσο)\nΠροεγχειρητικά σε ασθενείς με σημαντική απώλεια βάρους έτσι ώστε να ανακτήσουν το βάρος τους και το διατροφικό τους προφίλ και να μειωθεί έτσι ο κίνδυνος μετεγχειρητικών επιπλοκών\nΔιαστολές με μπαλόνι\nΗ μέθοδος αυτή αποτελεί μια γρήγορη, φθηνή, εναλλακτική λύση αντιμετώπισης της αχαλασίας και απαιτείται μιας μικρής χρονικής διάρκεια μόνο, παραμονή στο νοσοκομείο. Ενώ ο ασθενής βρίσκεται σε κατάσταση μέθης (ήπια αναισθησία), ο γαστρεντερολόγος εισάγει μέσω του οισοφάγου ένα ειδικό μπαλόνι, το οποίο φουσκώνει και προκαλείται έτσι σχάση των μυών του κατώτερου οισοφαγικού σφιγκτήρα και διάνοιξη αυτού, με αποτέλεσμα τη διέλευση των τροφών εντός του στομάχου. Σε μερικούς ασθενείς δυνατό να χρειασθούν επαναληπτικές διανοίξεις του σφιγκτήρα για τη βελτίωση της συμπτωματολογίας, ενώ είναι πιθανό να επαναλαμβάνεται κάθε λίγα χρόνια για να επιτευχθεί μακροχρόνια θεραπεία (75% αποτελεσματικότητα στη βελτίωση της συμπτωματολογίας).\nΗ επέμβαση αυτή συνοδεύεται από 5% κίνδυνο διάτρησης του οισοφάγου. Στο 50% των περιπτώσεων δεν απαιτείται χειρουργική αντιμετώπιση καθώς η διάτρηση επουλώνεται από μόνη της. Στους ασθενείς αυτούς όμως απαιτείται παρακολούθηση και χορήγηση αντιβιοτικών. Στο υπόλοιπο 50% απαιτείται χειρουργική διόρθωση της ρήξης του οισοφάγου.\nΑποτελεί την πιο αποτελεσματική και μακροχρόνιας διάρκειας θεραπεία της αχαλασίας. Η επέμβαση αυτή μπορεί να γίνει είτε χειρουργικά (μυοτομή Heller), είτε ενδοσκοπικά (POEM – per oral endoscopic myotomy – δια του στόματος ενδοσκοπική μυοτομή).\nΗ μυοτομή Heller διενεργείται είτε λαπαροσκοπικά ή ρομποτικά. Ο χειρουργός ανευρίσκει τον κατώτερο οισοφαγικό σφιγκτήρα (ΚΟΣ) και διενεργεί τομή κατά μήκος του ανώτερου τμήματος του στομάχου και μέσω αυτού, του ΚΟΣ και του κατώτερου οισοφάγου . Η σημαντικότερη επιπλοκή της επέμβασης είναι η γαστροοισοφαγική παλινδρόμηση, λόγω της τομής του ΚΟΣ. Για την αποφυγή ανάπτυξης της επιπλοκής αυτής η μυοτομή Heller συνδυάζεται συχνά με αντιπαλινδρομική επέμβαση (θολοπλαστική Nissen).\nΣτην POEM γίνεται διατομή των πιο πάνω μυών διαμέσου του στόματος κατά τη διάρκεια μιας γαστροσκόπησης. Αποτελεί μια ενδοσκοπική διαδικασία η οποία τείνει να αντικαταστήσει τη μυοτομή Heller με μια λιγότερο επεμβατική τομή του οισοφάγου.\nΗ POEM αποτελεί ίσως την καλύτερη θεραπευτική επιλογή καθώς επιτρέπει τον ακριβή καθορισμό του μήκους τομής των μυών του οισοφάγου, η οποία θα επιτρέψει την υποχώρηση του σπασμού των μυών και έτσι τη βελτίωση των συμπτωμάτων του ασθενούς.\nΗ POEM παρέχει επίσης ένα σημαντικό πλεονέκτημα σε ορισμένες περιπτώσεις ασθενών με προηγηθείσα μυοτομή Heller. Ένας μικρός αριθμός ασθενών με αχαλασία δυνατό να μην παρουσιάσουν βελτίωση ή να επανεμφανίσουν τα συμπτώματα της αχαλασίας μετά από τη μυτομή Heller. Στην περίπτωση αυτή η POEM έρχεται να επιλύσει το συγκεκριμένο πρόβλημα.\nΗ POEM προσφέρει επίσης μικρότερη νοσηλεία, λιγότερο μετεγχειρητικό πόνο και μικρότερο χρόνο επιστροφής στην εργασία.\nΑνεξαρτήτως της επέμβασης που εφαρμόζεται, ορισμένοι συνιστούν τη μακροχρόνια λήψη φαρμακευτικής αγωγής για αποφυγή γαστροοισοφαγικής παλινδρόμησης.


ΓΥΝΑΙΚΕΣ ΔΗΛΗΤΗΡΙΟ - ΟΙ 15 ΠΙΟ ΣΑΤΑΝΙΚΕΣ ΓΥΝΑΙΚΕΣ ΣΤΗΝ ΙΣΤΟΡΙΑ - Καλοκάθης Εκδόσεις / Βιβλιοπωλείο\nΑρχική σελίδαΙστορίαΓΥΝΑΙΚΕΣ ΔΗΛΗΤΗΡΙΟ – ΟΙ 15 ΠΙΟ ΣΑΤΑΝΙΚΕΣ ΓΥΝΑΙΚΕΣ ΣΤΗΝ ΙΣΤΟΡΙΑ\nΟ ΑΝΤΙΣΗΜΙΤΙΣΜΟΣ ΤΗΣ ΑΡΧΑΙΟΤΗΤΟΣ\nΟΙ 15 ΠΙΟ ΑΔΙΣΤΑΚΤΟΙ ΜΑΦΙΟΖΟΙ ΟΛΩΝ ΤΩΝ ΕΠΟΧΩΝ\nΑπό τότε που πρώτη η Εύα έκοψε το μήλο από το Δέντρο της Γνώσης του Καλού και του Κακού, στον Κήπο της Εδέμ, το γυναικείο φύλο έχει απολαύσει ή έχει υποφέρει από την ασάφεια της διχασμένης προσωπικότητας. Εάν μια γυναίκα παρακάμψει το “μονοπάτι της αρετής” για να διαπράξει ένα έγκλημα, για το οποίο θεωρούνται ικανοί μόνον άντρες, τότε όχι μόνον εξευτελίζεται γι’ αυτή καθεαυτή την πράξη, αλλά, επίσης, και για το γεγονός ότι είναι γένους θηλυκού. Το θέμα είναι, πάντοτε: “Πώς μια γυναίκα έκανε ένα τόσο φοβερό έγκλημα;” Για την κοινή γνώμη, η διάπραξη ενός εγκλήματος από γυνακεία χέρια είναι κάτι το αφύσικο.\nΣτο βιβλίο αυτό παρουσιάζονται δεκαπέντε γυναίκες των οποίων τα εγκλήματα, σε διαφορετικές εποχές, αμαύρωσαν τις σελίδες της ιστορίας. Από τις Ρωμαίες αυτοκράτειρες στις ζηλόφθονες κόρες και τις βαριεστημένες συζύγους, όλες βρέθηκαν ένοχες τρομερών πράξεων.\nΑπό τη Μεσσαλίνα έως την Αικατερίνη Β’ και από την Αγριππίνα τη Νεώτερη έως την Έλενα Τσαουσέσκου, όλες οι γυναίκες που παρουσιάζονται σε αυτό το βιβλίο δηλητηρίασαν τις κοινωνίες στις οποίες έδρασαν (και σε πολλές περιπτώσεις εξουσίασαν). Οι λαοί που δεν διδάσκονται από την ιστορία τους είναι καταδικασμένοι να την επαναλάβουν. Τα έργα και οι ημέρες των γυναικών αυτών, εκτός από αντικείμενο εγκληματολογικού ενδιαφέροντος, μπορούν να γίνουν ένα σημαντικό μάθημα ιστορίας για κάθε λαό του πλανήτη.\n15.5 Χ 23


Το μυστικό των Γιαπωνέζων για αδυνάτισμα (video) | AthensParty.com News Room\nΦωτογραφία από τον χρήστη Tuấn Kiệt Jr. στο Pexels\nΠράγματι τα στατιστικά στοιχεία που έρχονται από την Ιαπωνία επιβεβαιώνουν ότι οι γιαπωνέζοι είναι από τους πιο αδύνατους λαούς, με τα προβλήματα παχυσαρκίας να είναι μεμονωμένα. Πολλοί θα προτρέξουν και θα πουν ότι ευθύνεται ο τρόπος ζωής τους και οι διατροφικές τους συνήθειες. Όμως μια τελευταία τάση που έρχεται από τη Χώρα του Ανατέλλοντος Ηλίου υπόσχεται θαύματα στο αδυνάτισμα.\nΗ "Japanese long-breath diet" διαδίδεται με ρυθμούς πανδημίας σε Αυστραλία και ΗΠΑ και δεν περιλαμβάνει καμία συμβουλή για διατροφή και γυμναστική.\nΗ μέθοδος αυτή υποστηρίζει πως με την αναπνοή μπορείς να περιορίσεις τα κιλά σου και να ελέγξεις το βάρος σου.\nΤοποθετείς σωστά το σώμα σου, όπως θα δεις στο βίντεο παρακάτω, και στη συνέχεια αναπνέεις εισπνέοντας για 3 δευτερόλεπτα και αφήνεις τον αέρα να βγει για 7 δευτερόλεπτα.\nΕπαναλαμβάνεις την άσκηση για 2 λεπτά, κάθε μέρα.\nΚαθώς εισπνέεις το οξυγόνο προσκολλάται στα λιπώδη κύτταρα και τα διασπά σε νερό και διοξείδιο του άνθρακα το οποίο στη συνέχεια βγάζεις από τον οργανισμό σου εκπνέοντας. Όσο περισσότερο οξυγόνο προσλαμβάνεις τόσο περισσότερο λίπος καίγεται. Με αυτό το τρικ όχι μόνο χάνεις βάρος αλλά, σύμφωνα με τους ειδικούς, ενδυναμώνονται οι μύες σου και αυξάνεται ο μεταβολισμός σου.


Κερκυρα – Μ Ν Η Μ Ε Σ\nΟι αρχαίοι Κερκυραίοι επαίρονταν για το ότι κατάγονταν από τους μυθικούς Φαίακες, την Ναυσικά και τον βασιλιά Αλκίνοο, σε σημείο που ονόμασαν το πολεμικό τους λιμάνι, “Λιμήν Αλκινόου”. Μέχρι σήμερα, παρόλες τις προσπάθειες σπουδαίων αρχαιολόγων όπως ο Dorpfeld και ο Bulle, δε βρέθηκε το ανάκτορο του Αλκινόου και η Μυκηναϊκή Σχερία, παρότι βρέθηκαν στη δυτική παραλία του νησιού Μυκηναϊκές εγκαταστάσεις.\nΗ μυθολογία παρέδωσε στους νεότερους Κερκυραίους το σημερινό έμβλημα της πόλης. Η “Απήδαλος Ναυς” εξακολουθεί να παραμένει σύμβολο της ναυτικής δεξιοτεχνίας των Φαιάκων.\nγια τις ΜΝΗΜΕΣ, Κωνσταντίνος Νίγδελης\nΠανω απο εκατο χρονια μετα… → ← Κοτυωρα


Αιφνίδιος οξύς πόνος στο στήθος: Πού μπορεί να οφείλεται; - Newshealth.gr - Ειδήσεις για την υγεία μας\nΌταν ξαφνικά πιάνεται το στήθος μας και ο πόνος που νιώθουμε είναι οξύς, συνήθως μας πιάνει πανικός. Και βέβαια, οι πιο πολλοί φοβόµαστε ότι οφείλεται σε καρδιοπάθεια. Ο πόνος στο στήθος, ειδικά όταν είναι δυνατός και ξαφνικός, είναι ένας συχνός λόγος ανησυχίας στους περισσότερους από εµάς. Και βέβαια, οι πιο πολλοί φοβόµαστε ότι οφείλεται σε καρδιοπάθεια.\nΥπάρχουν πολλές πιθανές αιτίες για τον πόνο ή τη δυσφορία στο στήθος εκτός της καρδιάς, συµπεριλαµβανοµένων της δυσπεψίας ή του µυϊκού πόνου (πίνακας).\nΜερικές φορές, όµως, ο πόνος στο στήθος µπορεί να είναι σηµάδι µιας πιο σοβαρής κατάστασης, όπως η στεφανιαία νόσος, στην οποία τα αιµοφόρα αγγεία της καρδιάς (στεφανιαία αγγεία) παρουσιάζουν στενώσεις λόγω της συσσώρευσης λίπους, δηλαδή λόγω της αθηροσκλήρωσης. Η παροχή αίµατος προς την καρδιά µειώνεται και αυτό µπορεί να προκαλέσει σταθερή στηθάγχη, ασταθή στηθάγχη ή έµφραγµα µυοκαρδίου (καρδιακή προσβολή).\nΗ γρήγορη διάγνωση και η θεραπεία για τους ανθρώπους που έχουν πόνο στο στήθος εξαιτίας στεφανιαίας νόσου θα βοηθήσουν στην αποµάκρυνση των επιπλοκών της ασθένειας αυτής.\nΠόνος στο στήθος: Τι σημαίνει;\nΌταν επισκεφτείτε τον ιατρό σας για να µάθετε τι συµβαίνει, καλό θα είναι να είστε έτοιµοι να απαντήσετε στις παρακάτω ερωτήσεις:\nΠότε ξεκίνησαν τα επεισόδια πόνου;\nΠόσο διαρκούν κάθε φορά;\nΕπηρεάζεται ο πόνος µε την κίνηση του σώµατος ή των χεριών;\nΕµφανίζονται όταν κουράζεστε ή στα καλά καθούµενα όταν είστε ήρεµος;\nΈχετε άλλα συµπτώµατα τη στιγµή του πόνου (πόνο στην πλάτη ή στον λαιµό, µουδιάσµατα στα χέρια, ιδρώτες);\nΠώς υποχωρεί ο πόνος (µόνος του ή µε κάποιο φάρµακο);\nΕπίσης, µεγάλης σηµασίας είναι να αξιολογούνται και οι άλλοι παράγοντες που µπορεί να βλάψουν την καρδιά, όπως το κάπνισµα, η υψηλή αρτηριακή πίεση, η παχυσαρκία, ο σακχαρώδης διαβήτης, η αυξηµένη χοληστερίνη.\nΌταν ο πόνος οφείλεται στην καρδιά, και µάλιστα σε έµφραγµα µυοκαρδίου, µπορεί να επεκτείνεται στο αριστερό χέρι, στο σαγόνι, στην πλάτη και γενικώς στον θώρακα.\nΑν είναι κρίση στηθάγχης διαρκεί µέχρι 10 λεπτά και περνάει µόνος του ή µε τη χρήση υπογλώσσιων δισκίων (νιτρώδη). Στην περίπτωση αυτή, ο πόνος δεν σχετίζεται µε τις κινήσεις του σώµατος και δεν εντοπίζεται σε ένα σηµείο που θα µπορούσαµε να δείξουµε µε το δάκτυλό µας, αλλά είναι σαν ένα σφίξιµο, σαν να τοποθέτησαν στο στήθος µας ένα µεγάλο βάρος. Συχνά ο άρρωστος αδυνατεί να περιγράψει µε λόγια το είδος του πόνου και φέρνει τη σφιγµένη γροθιά του µπροστά από το στέρνο, υποδηλώνοντας έτσι τον συσφικτικό χαρακτήρα του συµπτώµατός του. Ο πόνος του εµφράγµατος διαρκεί µέχρι µισή ώρα και τα χαρακτηριστικά του είναι πολύ πιο δραµατικά.\nΣε περίπτωση µυοσκελετικού πόνου, συνήθως ο πόνος εντοπίζεται σε συγκεκριµένο σηµείο, αναπαράγεται µε την κίνηση, την επαφή και την πίεση του σηµείου αυτού, ενώ µπορεί να υπάρχει ιστορικό πρόσφατου τραυµατισµού, µυϊκής κόπωσης ή κρυολογήµατος. Μπορεί να διαρκέσει πολλές ώρες και βελτιώνεται µε τη λήψη παυσίπονων ή µυοχαλαρωτικών δισκίων.\nΟ πόνος από το στοµάχι που µπορεί να αντανακλάται στο στήθος εµφανίζεται όταν είµαστε νηστικοί, ενώ ο πόνος που οφείλεται σε πάθηση της χοληδόχου κύστης εκδηλώνεται κατά τη διάρκεια του φαγητού. Η οισοφαγίτιδα ή η γαστροοισοφαγική παλινδρόµηση προκαλεί έναν καυστικό πόνο (καούρα) που εµφανίζεται κυρίως έπειτα από πλούσιο γεύµα, κατανάλωση αλκοόλ και καπνίσµατος και έχει περιοδικό χαρακτήρα (έρχεται και φεύγει). Υποχωρεί µόνος του ή έπειτα από λήψη αντιόξινων.\nΓενικά, αναλόγως το αίτιο διαφοροποιείται ο τρόπος που εµφανίζεται και υποχωρεί ένας πόνος στο στήθος.\nΓενικά, οι άτυποι πόνοι στο στήθος υποχωρούν µόνοι τους ή έπειτα από χορήγηση παυσίπονων φαρµάκων. Αναλόγως µε το αίτιο του πόνου, ο ιατρός της αντίστοιχης ειδικότητας (π.χ., παθολόγος ή γαστρεντερολόγος για το στοµάχι και τον οισοφάγο, ορθοπαιδικός για προβλήµατα οστών και µυαλγιών κ.λπ.) θα σας συµβουλέψει τι να αποφύγετε και τι να προσέξετε ή αν είναι απαραίτητο θα σας προτείνει κάποια φαρµακευτική αγωγή.\nΌταν υπάρχει λόγος ανησυχίας και υπάρχει η υποψία ότι µπορεί τα συµπτώµατά σας να οφείλονται στην καρδιά, τότε χρειάζεται διερεύνηση, και µάλιστα άµεσα. Το καλύτερο είναι να σταµατήσετε ό,τι κάνετε και να καθίσετε κάπου ήρεµα. Να καλέσετε εσείς ή ο συνοδός σας το ασθενοφόρο. Αν έχετε ήδη πρόβληµα καρδιάς και έχετε νιτρώδη υπογλώσσια χάπια µαζί σας (ή σε µορφή σπρέι) µπορείτε -αφού µιλήσετε µε τον ιατρό σας- να τα χρησιµοποιήσετε. Προσοχή! Μπορεί να ρίξουν απότοµα την πίεση. Όχι, λοιπόν, άσκοπη χρήση. Επίσης, µπορείτε να πάρετε µια ασπιρίνη όσο περιµένετε, αρκεί να µην έχετε πρόβληµα έλκους στοµάχου!\nΣτο νοσοκοµείο ή την κλινική ο καρδιολόγος θα ελέγξει την κατάστασή σας µε ένα ηλεκτροκαρδιογράφηµα, µε µέτρηση της αρτηριακής πίεσης, µε υπερηχογράφηµα καρδιάς (εάν είναι απαραίτητο) και µε εξετάσεις αίµατος, που θα περιλαµβάνουν και ειδικά µυοκαρδιακά ένζυµα (όπως η τροπονίνη). Εφόσον η περίπτωση το απαιτεί, θα γίνει εισαγωγή σας στο νοσοκοµείο ή την κλινική για περαιτέρω έλεγχο, αντιµετώπιση και θεραπεία.\nΚάθε πόνος στο στήθος δεν σηµαίνει καρδιοπάθεια. Τοάγχος, οι πόνοι των αρθρώσεων και των µυών, ο πόνος ή η ενόχληση στο στοµάχι και τονοισοφάγο είναι πολύ συχνές αιτίες. Όταν υπάρχει φόβος για καρδιακή προσβολή, η ψυχραιµία και η αναζήτηση βοήθειας από το περιβάλλον σας είναι η καλύτερη αντίδραση.\nΣε ένα ποσοστό κάτω του 10% το πρόβλημα είναι σοβαρό για την υγεία. Αυτό βέβαια δε σημαίνει πως πρέπει να αγνοήσουμε το σύμπτωμα.\nΟ αιφνίδιος οξύς πόνος στο στήθος μπορεί να υποδηλώνει την ενσφήνωση θρόμβου στο αγγειακό δίκτυο των πνευμόνων, γνωστή ως πνευμονική εμβολή. Εκτός από τον πόνο πρέπει να αναζητήσουμε και συμπτώματα όπως είναι η δυσκολία στην αναπνοή, η δύσπνοια, η ταχυκαρδία, ο ξηρός βήχας.\nΠαθήσεις του ανώτερου πεπτικού όπως η παλινδρόμηση γαστρικών οξέων που μπορεί να προκαλέσει φλεγμονή στο τοίχωμα του οισοφάγου, του ελαστικού σωλήνα που συνδέει το στομάχι με το φάρυγγα, εκδηλώνονται με οξύ διαξιφιστικό πόνο στο στήθος. Στην κατάσταση αυτή που περιγράφεται ως γαστροοισοφαγική παλινδρόμηση, ο πόνος εμφανίζεται πιο συχνά μετά το γεύμα, όταν ξαπλώσουμε, και μπορεί να συσχετίζεται και με επίμονο βήχα που υποχωρεί αν σηκωθούμε.\nΠολύ πιο επικίνδυνη κατάσταση για την υγεία είναι το διαχωριστικό ανεύρυσμα αορτής , του μεγάλου αγγείου της καρδιάς που διανέμει το αίμα στο υπόλοιπο σώμα. Ο πόνος είναι αιφνίδιος, διαξιφιστικός και συσχετίζεται με αδύναμο σφυγμό, δύσπνοια, λιποθυμική τάση. Αυτός ο πόνος είναι ένας πόνος τόσο έντονος που συνήθως ο πάσχων διακομίζεται με ασθενοφόρο γιατί δεν είναι σε κατάσταση να κάνει οτιδήποτε.\nΟ τυπικός πόνος που αφορά την καρδιά μπορεί αρχικά να προκαλεί ένα σφίξιμο στο στήθος, τάση για έμετο, μούδιασμα στο σαγόνι ή στο αριστερο χέρι, πόνος που συνήθως επιδεινώνεται με τη σωματική κόπωση ή το φαγητό. Ο κρύος ιδρώτας, ο πονοκέφαλος μπορεί, επίσης, να εμφανιστούν αλλά μπορεί και τα συμπτώματα να είναι πολύ πιο ήπια, ιδιαίτερα σε διαβητικούς ασθενείς.\nΛόγω της πολυπλοκότητας των ανωτέρω, η διαχείριση του αιφνίδιου οξέος πόνου πρέπει να γίνεται στα επείγοντα ενός σύγχρονου νοσοκομείου με άρτια καταρτισμένο προσωπικό αλλά και την υποδομή για να γίνουν άμεσα οι απαραίτητες εξετάσεις σε επείγουσα βάση όπως αξονική θώρακος, αξονική αγγειογραφία πνευμόνων, στεφανιογραφία, πλήρης αιματολογικός έλεγχος, ενδοσκόπιση ανώτερου πεπτικού .\nTags: ΠΟΝΟΣ ΣΤΟ ΣΤΗΘΟΣ, ΠΟΝΟΣ ΣΤΟ ΣΤΗΘΟΣ ΑΙΤΙΑ, ΠΟΝΟΣ ΣΤΟ ΣΤΗΘΟΣ ΚΑΡΔΙΑ


Πόσα πρέπει να ξοδέψετε στις γαμήλιες εύνοιες; | Μάρθα Στιούαρτ - Γάμοι\nΠόσα πρέπει να ξοδέψετε στις γαμήλιες εύνοιες;\nΘέλετε να μάθετε πόσος προϋπολογισμός για τα δώρα χωρισμού σας; Αναλύσαμε τις επιλογές.\nΜεΝικόλ Χάρις25 Σεπτεμβρίου 2017 Διαφήμιση Σώσει Περισσότερο Τυπώνω φαγητό brunch Ελισάβετ Μεσσίνα Πίστωση: Ελισάβετ Μεσσίνα\nΤο να περάσετε την ημέρα του γάμου σας μέσα από αγαπημένους είναι μια απίστευτη και αξέχαστη εμπειρία. Οι επισκέπτες ταξιδεύουν πολύ μακριά για να γιορτάσουν τα μεγάλα δώρα και τις ευχές σας. Για να ευχαριστήσουμε την οικογένεια και τους φίλους για την παρουσία και την υποστήριξή τους, πολλές νύφες και γαμπροί στέλνουν τα αγαπημένα τους πρόσωπα στο σπίτι με δείγματα εκτίμησής τους με τη μορφή γαμήλιας εύνοιας. Τα μικρά καλούδια τερματίζουν τη ρεσεψιόν με μεγάλη νότα και συχνά χρησιμεύουν ως γλυκά αναμνηστικά της γιορτής. Εάν αποφασίσετε να δώσετε γαμήλιες εύνοιες, πιθανότατα έρχεται στο μυαλό μια μεγάλη ερώτηση: Πόσο πρέπει να χρειάζεστε για κάθε δώρο;\nΚατά γενικό κανόνα, τα περισσότερα ζευγάρια ξοδεύουν οπουδήποτε από $ 2 έως $ 3 για κάθε γαμήλια χάρη, αλλά αυτή η εκτίμηση δεν είναι πολύτιμη. Μια νύφη και ο γαμπρός θα πρέπει να εξετάσουν δύο βασικούς παράγοντες κατά τον καθορισμό ενός σημείου τιμής: τον προϋπολογισμό τους και το μέγεθος της λίστας επισκεπτών. Όσοι έχουν μεγάλες γιορτές γενικά θα ξοδεύουν λιγότερα ανά άτομο στις εύνοιες, διαφορετικά το συνολικό κόστος μπορεί να ξεπεράσει μερικές εκατοντάδες δολάρια. Ομοίως, τα ζευγάρια που εργάζονται με περιορισμένο προϋπολογισμό συνήθως επιλέγουν να πληρώνουν λιγότερα για τις γαμήλιες εύνοιες.\nΔΗΜΟΦΙΛΕΙΣ ΓΑΜΕΣ (ΚΑΙ ΤΑ ΤΕΛΕΥΤΑΙΑ ΕΝΑΛΛΑΚΤΙΚΑ ΤΟΥΣ)\nΤα φιλικά προς τον προϋπολογισμό καλούδια μπορούν να είναι εξίσου σημαντικά και ευχάριστα με τις πιο ακριβές επιλογές. Εάν θέλετε να μειώσετε το κόστος, σκεφτείτε να ακολουθήσετε τη διαδρομή DIY και να κάνετε τις δικές σας εύνοιες. Ορισμένες ευχάριστες και δημοφιλείς επιλογές περιλαμβάνουν βάζα μασίφ καραμέλα, εξατομικευμένες σουβέρ ή κουτιά, μια ποικιλία τσαγιού τσαγιού και χειροποίητα σαπούνια. Δεν είναι ο έξυπνος τύπος; Δώστε στους καλεσμένους σας κάτι εδώδιμο!\nΤα είδη διατροφής είναι συνήθως προσιτά, ειδικά όταν αγοράζονται χύμα και κατανέμονται μεταξύ των επισκεπτών. Είναι επίσης πρακτικά δώρα που οι άνθρωποι σίγουρα θα απολαύσουν στο σπίτι τους από τη ρεσεψιόν σας. Σκεφτείτε να στείλετε τους επισκέπτες στο δρόμο τους με σακούλες με μάρκες ή ποπ κορν, μπισκότα ή μια νόστιμη τοπική σπεσιαλιτέ. Οι γαμήλιες προτιμήσεις DIY και φαγητού μπορεί να κοστίσουν λιγότερο από 1 $ ανά επισκέπτη γάμου, εξοικονομώντας σας πολλά χρήματα για να καλύψετε άλλα έξοδα που σχετίζονται με το γάμο. Τα ζευγάρια με μεγαλύτερους προϋπολογισμούς, από την άλλη πλευρά, ενδέχεται να αποφασίσουν να ξοδέψουν περισσότερα χρήματα για γάμο. Μαρμελάδα βάζο ή μέλι, γυαλιά ηλίου, σακούλες καφέ, μίνι μπουκάλια κρασί και σαμπάνια, εξατομικευμένα ποτήρια κρασιού και καλάθια ψημένων προϊόντων.\nΑνεξάρτητα από το πόσο ξοδεύετε σε εύνοιες, θυμηθείτε ότι οι επισκέπτες δεν περιμένουν απαραίτητα ένα δώρο αποχωρισμού και θα είναι εξίσου ευχαριστημένοι με μια εύνοια $ 1 με μια εύνοια $ 10. Χρησιμοποιήστε την κρίση σας για να αποφασίσετε για την καλύτερη γαμήλια εύνοια για τον προϋπολογισμό σας και να γνωρίζετε ότι οι επισκέπτες θα αφήσουν την τελετή σας να αισθάνεται συγκινημένη από τη γλυκιά χειρονομία, ανεξάρτητα από το δώρο που λαμβάνουν.\nΚαθαρισμός & Οργάνωση Έργα Diy & Χειροτεχνία Υγεία Και Ευεξία Ομορφιά Σπίτι\nγιατί χρησιμοποιήστε το αλατισμένο βούτυρο στο ψήσιμο\njonathan knight και harley rodriguez\nμπορείτε να βάψετε πάνω από πλακάκια\nπώς να ψήνετε τα στήθη κοτόπουλου\nο καλύτερος τρόπος καθαρισμού τουαλέτας


Ναύπλιο: Παρέμβαση του μητροπολίτη Αργολίδας για το “πάρτι βλασφημίας”! Η πρόταση στους διοργανωτές | Newskamatero | Ειδήσεις και τελευταία νέα\nΝαύπλιο: Παρέμβαση του μητροπολίτη Αργολίδας για το “πάρτι βλασφημίας”! Η πρόταση στους διοργανωτές [video]\nΣάλος για το “πάρτι βλασφημίας” στο Ναύπλιο. Ένα 24ωρο μετά τις απειλές που δέχτηκαν οι διοργανωτές του, ο μητροπολίτης Αργολίδας κέρδισε τις εντυπώσεις…\nΤο «πάρτι βλασφημίας» που προκάλεσε σάλο τις προηγούμενες ημέρες, σχολίασε ο Μητροπολίτης Αργολίδας, Νεκτάριος, μιλώντας στον ΑΝΤ1.\nΌπως είπε ο Μητροπολίτης, μέχρι τώρα –που το θέμα πήρε διαστάσεις- προτίμησε τη σιωπή «όπως έκανε ο Χριστός, όμως λυπήθηκα βαθιά που κάποιοι άνθρωποι επιχείρησαν να κακοποιήσουν την σημαντική για μας τους χριστιανούς γιορτή».\nΟ ίδιος σημείωσε ότι, «δεν είναι η πρώτη φορά που γίνεται κάτι τέτοιο» και ερωτηθείς για τις απειλές που δέχονται οι διοργανωτές εξήγησε ότι δεν μπορεί να συμφωνήσει με τέτοιες μεθόδους.\n«Ο Χριστός δεν έχει ανάγκη από ροπαλοφόρους υπερασπιστές», είπε σχετικά, συμπληρώνοντας ότι, «τον Χριστό δεν τον αγγίζουν αυτά, ξέρει κι από χαστούκια και από φτυσίματα και αγωνιεί για όλους μας και για αυτά τα παιδιά».\n«Έχω την αίσθηση ότι τα παιδιά κρύβουν μέσα τους πολύ μεγάλο πόνο», είπε και δήλωσε ανοιχτός σε συνάντηση μαζί τους.\nΚληθείς, τέλος, να σχολιάσει το μπάρμπεκιου που είχε διοργανωθεί λίγους μήνες πριν έξω από το Κέντρο Φιλοξενίας Προσφύγων στα Διαβάτα Θεσσαλονίκης, το χαρακτήρισε «εντελώς αντιχριστιανικό και απαράδεκτο».\nPrevious Το φακελάκι «ζει και βασιλεύει» -Στα πράσα πιάστηκε γιατρός ο οποίος ζήτησε φακελάκι για να χειρουργήσει στο νοσοκομείο του Ηρακλείου….\nNext Παρέμβαση αντιεξουσιαστών στο The Mall Athens στο Μαρούσι.Video


SierraSoft - Δουλέψτε με BIM - ACE-Hellas S.A.\nΜοντελοποίηση πληροφοριών και διαλειτουργικότητα για αποτύπωση, σχέδιο και κατασκευή υποδομών\nΔουλεύοντας με ΒΙΜ λογισμικό σημαίνει να λειτουργείτε σε ψηφιακό περιβάλλον, όπου η πληροφορία δημιουργείται, διαχειρίζεται και κοινοποιείται σύμφωνα με καθορισμένους κανόνες, έτσι ώστε να είναι εύκολα διαθέσιμη και χρηστική σε όσους τη χρειάζονται.\nΤα τρία πράγματα που χρειάζονται για να αρχίσετε να δουλεύετε με BIM\nΤο BIM είναι μια καινοτόμος διαδικασία που επηρεάζει κάθε τομέα και δομή που εμπλέκονται στον κατασκευαστικό κλάδο, χωρίς εξαιρέσεις.\nΗ χρήση του ΒΙΜ σημαίνει ότι είστε ενεργό μέρος της διαδικασίας δημιουργίας αξιών για όλα τα εμπλεκόμενα μέλη.\nΤο ΒΙΜ είναι η συνεργατική διαχείριση των ηλεκτρονικά ανταλλάξιμων και χρησιμοποιήσιμων πληροφοριών.\nΗ χρήση ΒΙΜ απαιτεί τρία πράγματα : ένα ΒΙΜ σχέδιο εκτέλεσης (BIM Execution Plan -BEP), έναν coordinating manager και μια πλατφόρμα λογισμικού που διαχειρίζεται τόσο τη μοντελοποίηση πληροφοριών, όσο και τις ενέργειες συντονισμού τους.\nΑν δε διαθέτετε και τα τρία αυτά στοιχεία, τότε δεν δουλεύετε με BIM.\nΗ διαχείριση ενός ψηφιακού μοντέλου χωρίς ΒΙΜ σχέδιο εκτέλεσης ή χωρίς συντονισμό με άλλες αρχές, δε σημαίνει ότι την εργασία με ΒΙΜ, παρά μόνο τη δημιουργία μοντέλων πληροφοριών.\nBIM για υποδομές\nΜια πλατφόρμα για μοντελοποίηση, διαμοιρασμό και έλεγχο\nΤο BIM που χρησιμοποιείται για υποδομές (δρόμους, γέφυρες, σήραγγες, αεροδρόμια, λιμάνια, σιδηροδρόμους, μετρό, υδραυλικά έργα, εργασίες αποτύπωσης) παρουσιάζει πολύ διαφορετικά χαρακτηριστικά από το BIM που χρησιμοποιείται για κτίρια, διαφορές που επιλύονται με διάφορα εργαλεία και λύσεις.\nΑνάμεσα στα κυριότερα ζητήματα του ΒΙΜ για υποδομές συγκαταλέγονται η διαχείριση πολύ μεγάλων μοντέλων, η παρουσία πληροφοριών που δε σχετίζονται με γραφικά αντικείμενα, το σχέδιο αξόνων, μηκοτομών και διατομών, και η διαχείριση αρχείων μεγάλων διαστάσεων.\nΤα προϊόντα SierraSoft βασίζονται στην πλατφόρμα M3 (SierraSoft Roads and SierraSoft Land) και χάρη στις λειτουργίες τους ανταποκρίνονται στις ανάγκες που χρειάζεται το ΒΙΜ για υποδομές.\nΓια να δουλέψετε με ΒΙΜ, είναι απαραίτητη διαχείριση των τριών στοιχείων που αποτελούν τη βάση του και το καθιστούν λειτουργικό :\nΤο BIM είναι η δημιουργία πληροφοριών.\nΟι πληροφορίες είναι το πιο σημαντικό κομμάτι των ΒΙΜ και πρέπει να διαχειρίζονται βάσει των κανόνων που καθορίζονται στο ΒΙΜ σχέδιο εκτέλεσης.\nΗ μοντελοποίηση πληροφοριών καθορίζει τη δομή, την προσβασιμότητα και τις απαιτήσεις των πληροφοριών.\nΤο ΒΙΜ είναι η κοινοποίηση πληροφοριών.\nΟι πληροφορίες που περιέχονται στα μοντέλα πληροφοριών πρέπει να μπορούν να μοιράζονται και να χρησιμοποιούνται μεταξύ διαφορετικών λογισμικών και ενδιαφερόμενων.\nH διαλειτουργικότητα μετρά την ικανότητα των λογισμικών να ανταλλάξουν και να χρησιμοποιήσουν κοινοποιημένες πληροφορίες.\nΑνάλυση και έλεγχος:\nΤα μοντέλα πληροφοριών πρέπει να είναι δυνατό να αναλυθούν και να ελεγχθούν τόσο ξεχωριστά όσο και συνολικά για την επαλήθευση και την επικύρωση ασυνεπειών και παρεμβολών.\nΤρεις επαγγελματίες για εργασία με BIM\nΟι άνθρωποι είναι το κλειδί σε ένα επιτυχημένο έργο ΒΙΜ. Χρειάζεται ειδική εμπειρία ΒΙΜ για το σχεδιασμό, τη μοντελοποίηση πληροφοριών, τη διαχείριση και τον συντονισμό των έργων ΒΙΜ.\nΟι απαραίτητοι ΒΙΜ επαγγελματίες είναι :\nΈνας έμπειρος χειριστής διαχείρισης και μοντελοποίησης πληροφοριών.\nΈνας συντονιστής της ροής των πληροφοριών.\nΈνας διαχειριστής των ψηφιακών διαδικασιών.\nBIM Μοντελοποίηση και Συντονισμός\nΗ SierraSoft M3 είναι η πλατφόρμα για το BIM\nΤο BIM είναι μια διαδικασία ψηφιοποίησης και απαιτεί τη χρήση λογισμικού για να ολοκληρωθεί.\nΕπίσης, χρειάζονται εργαλεία για τη μοντελοποίηση πληροφοριών, την κοινή χρήση μοντέλων, την ανάλυση και τον έλεγχο των μοντέλων.\nΤα μοντέλα πληροφοριών πρέπει να είναι συμβατά με προκαθορισμένες διαδικασίες, κανόνες και ροές εργασιών.\nΗ πλατφόρμα λογισμικού M3 διαθέτει τρεις επεκτάσεις ειδικά σχεδιασμένες για ΒΙΜ λειτουργία:\nΓια προηγμένη μοντελοποίηση πληροφοριών.\nΓια κοινή χρήση πληροφοριών.\nΓια ανάλυση και έλεγχο των πληροφοριών.\nΔίνοντας δομή στις πληροφορίες\nSierraSoft ΒΙΜ Modeling\nΤο περιεχόμενο των πληροφοριών των μοντέλων είναι αυτό που κάνει το ΒΙΜ τόσο πολύτιμο.\nΤα δεδομένα των μοντέλων πληροφοριών πρέπει να είναι : δομημένα, συνεκτικά, αναθεωρήσιμα, αλληλένδετα και διαλειτουργικά.\nΟ σκοπός της μοντελοποίησης πληροφοριών είναι η δημιουργία, η τροποποίηση και η εξέλιξη όλων των χρήσιμων πληροφοριών που μπορούν να δώσουν αξία σε ένα έργο σε όλα του τα στάδια: από το στάδιο των προδιαγραφών μέχρι εκείνο της συντήρησης.\nΜε το SierraSoft BIM Modeling, είναι δυνατή:\nΗ απόκτηση ανεξάρτητων, παράλληλων και διασυνδεδεμένων δομών δεδομένων σε ένα έργο\nΗ δημιουργία και η επεξεργασία γραφικών και μη, πληροφοριών\nΗ διαχείριση της αυτόματης συλλογής πληροφοριών που σχετίζονται με ένα έργο\nΗ ανάλυση των ΒΙΜ δεδομένων ενός έργου\nΗ αναδιάρθρωση, η εκκαθάριση και η ενσωμάτωση πληροφοριών από ένα εισαγόμενο ΒΙΜ μοντέλο\nΤο SierraSoft BIM Modeling είναι ένα πολύ σημαντικό εργαλείο για BIM Ειδικούς για τη δημιουργία και τη διαχείριση μοντέλων πληροφοριών που βασίζονται στο ΒΙΜ σχέδιο εκτέλεσης.\nΤο SierraSoft BIM Modeling είναι διαθέσιμο για το SierraSoft Land και το SierraSoft Roads Roads σαν μια (επί πληρωμή) λειτουργία της Gold Subscription.\nΗ ανταλλαγή ανάλογα με τον σκοπό\nΟι πληροφορίες που περιέχονται στα μοντέλα πληροφοριών θα έπρεπε να είναι δυνατό να ανταλλάσσονται και να χρησιμοποιούνται σε ένα περιβάλλον με πολλούς τομείς.\nΗ ανταλλαγή πρέπει πάντα να γίνεται με γνώμονα το περιεχόμενο και το σκοπό της κοινής χρήσης. Ο πάροχος του μοντέλου διασυνδέεται με τον παραλήπτη σύμφωνα με ακριβείς κανόνες που καθορίζονται στο ΒΙΜ σχέδιο εκτέλεσης.\nΜε το SierraSoft BIM Exchange είναι δυνατή:\nΗ ανταλλαγή πληροφοριών (εισαγωγή/εξαγωγή)\nΗ επιλογή των πληροφοριών προς ανταλλαγή\nΗ διαχείριση των ανοιχτών formats (IFC 2×3, IFC 4×1, IFC 4×3 και LandXML)\nΗ αναδιαμόρφωση των ανοιχτών ή μη formats (DXF, DWG, IFC 2×3, IFC 4×1 και IFC 4×3)\nΗ διατήρηση συγχρονισμένων των πληροφοριών προς ανταλλαγή\nΤο SierraSoft BIM Exchange είναι ένα θεμελιώδες εργαλείο τόσο για τους ΒΙΜ ειδικούς όσο και για τους ΒΙΜ συντονιστές.\nΤο SierraSoft BIM Exchange εμπεριέχεται στη SierraSoft Land και SierraSoft Roads Gold Subscription.\nΑνάλυση και έλεγχος των μοντέλων πληροφοριών\nΓια να εφαρμοστούν τα μοντέλα πληροφοριών πρέπει να πληρούν τις προϋποθέσεις πληρότητας, μεταδοτικότητας και συνάφειας.\nΌλα τα μοντέλα πληροφοριών που αφορούν σε ένα έργο πρέπει να είναι αλληλένδετα και να συντονίζονται με κανόνες αναφοράς.\nΜε το SierraSoft BIM Checking, είναι δυνατή:\nΗ ανάλυση και ο έλεγχος των παρεμβολών (ανίχνευση σύγκρουσης)\nΗ ανάλυση και ο έλεγχος ασυνεπειών των πληροφοριών\nΗ επίλυση προβλημάτων παρεμβολών και ασυνεπειών.\nΤο SierraSoft BIM Checking είναι ένα εργαλείο σχεδιασμένο για BIM συντονιστές, αλλά είναι επίσης πολύ χρήσιμο σε ΒΙΜ ειδικούς για την υποστήριξη της δημιουργίας των μοντέλων πληροφοριών.\nΤο SierraSoft BIM Checking δεν είναι ακόμα διαθέσιμο. Θα είναι διαθέσιμο για το SierraSoft Land και το SierraSoft Roads σαν μια (επί πληρωμή) λειτουργία της Gold Subscription.\nΓίνετε πιστοποιημένος BIM Επαγγελματίας\nΤο πιστοποιητικό BIM\nΤο BIM απαιτεί ειδικούς, ικανούς και πιστοποιημένους επαγγελματίες.\nΗ προσφορά εκπαίδευσης της SierraSoft περιλαμβάνει μαθήματα που θα σας βοηθήσουν να αποκτήσετε δεξιότητες που χρειάζεστε για να εργαστείτε στο ΒΙΜ και να σας προετοιμάσει για τις εξετάσεις απόκτησης επαγγελματικής πιστοποίησης ως ειδικός ΒΙΜ.\nΗ πιστοποίηση του BIM Ειδικού χορηγείται από την ICMQ σύμφωνα με τον κανονισμό UNI 11337 (Ψηφιακή διαχείριση των πληροφοριακών διαδικασιών) και με τον κανονισμό UNI CEI EN ISO/IEC 17024 (Γενικές απαιτήσεις για οργανισμούς πιστοποίησης προσώπων).\nΗ SierraSoft είναι ένας οργανισμός αξιολόγησης ICMQ για την πιστοποίηση επαγγελματιών όπως ο ειδικός ΒΙΜ για το SierraSoft Roads.\nΗ SierraSoft, ως φορέας αξιολόγησης ICMQ, εκτός από τη διαχείριση της κατάρτισης, οργανώνει και διαχειρίζεται συνεδρίες εξετάσεων για την απόκτηση της πιστοποίησης του ειδικού ΒΙΜ.


Γερμανία | ΠΕΥΚΩΝΑΣ\nΑρχείο κατηγορίας Γερμανία\nΕικόνα Οκτώβριος 25, 2017 Syntaktis Σχολιάστε\nΟι πάνοπλοι Ναζί σκότωσαν ακόμα και μωρό και χάραξαν τον αγκυλωτό σταυρό στο πρόσωπό του. Η εντολή για τη σφαγή στο Δίστομο: «Δεν θα αφήσετε ούτε γάτα» (βίντεο με μαρτυρίες)…\nΕικόνα Ιουνίου 10, 2017 Syntaktis Σχολιάστε\nΟ Τραμπ θέτει σε μεγάλο κίνδυνο τον πλανήτη!\nΕικόνα Μαΐου 31, 2017 Syntaktis Σχολιάστε\nΜαΐου 31, 2017 Syntaktis\tΣχολιάστε\nΣτην «Ιστορία σε στίχους» στις 16/3/2012 δώσαμε την υπόσχεση να παραθέσουμε, όχι σε στίχους αλλά σε πεζογράφημα, τα εγκλήματα πολέμου που διέπραξαν οι Ναζί κατά την περίοδο της κατοχής 1941-44 στην Πατρίδα μας. Για τα εγκλήματα αυτά οι Γερμανοί δεν πλήρωσαν σχεδόν τίποτα. «Σταγών εν τω ωκεανώ» μπορούν να χαρακτηρισθούν οι επανορθώσεις που κατέβαλαν. Εξάλλου το κατοχικό δάνειο των Συνέχεια ανάγνωσης Περιληπτική λίστα των εγκλημάτων των Ναζί στην Ελλάδα (1940-1944) →


Σοκ για Απόλλωνα, Γουέστ Χαμ & Σαμπντόρια - Europa League - SPORT 24\n"Σοκ" για Απόλλωνα, Γουέστ Χαμ & Σαμπντόρια\nΕπιμέλεια: Φώντας Σέμπρος Δημοσίευση: 30 Ιουλ. 2015 22:53\nΟ Απόλλων δέχτηκε την ισοφάριση από την Καμπάλα στο 95' με πέναλτι και ακολούθησαν χειρονομίες! Βαριά ήττα η Σαμπντόρια, αποτυχία η Γουέστ Χαμ, νίκες Ντόρτμουντ και Μπιλμπάο (videos)\nΗ Καμπάλα από το Αζερμπαϊτζάν κατάφερε να πάρει ισοπαλία από τον Απόλλων Λεμεσού στην Κύπρο, χάρη σε εκτέλεση πέναλτι στο 95'!\nΟ Χουσεΐνοβ έκανε το 1-1 από τα 11 βήματα, υπήρχε ένταση με τον καταλογισμό, αλλά και μετά το γκολ, με τον σκόρερ μάλιστα να κάνει άσεμνες χειρονομίες προς τους Κύπριους οπαδούς.\nΈπεσαν αντικείμενα στον αγωνιστικό χώρο και ο διαιτητής διέκοψε το ματς για σχεδόν 20 λεπτά, οι παίκτες επέστρεψαν, ο αγώνας συνεχίστηκε και ολοκληρώθηκε μετά από λεπτά μετά την επανέναρξη. Όσον αφορά στο γκολ του Απόλλωνα, το πέτυχε ο Κολοκούδιας με κεφαλιά-ψαράκι από σέντρα του Παπουλή στο 14'.\nΗ Ομόνοια πήρε ισοπαλία με 0-0 από την Μπρέντμπι στην Δανία, ενώ η ΑΕΚ Λάρνακας ηττήθηκε με 0-3 από την Μπορντό στην Γαλλία.\nΗ Γουέστ Χαμ προηγήθηκε 2-0, αλλά η Άστρα Τζούρτζου πήρε ισοπαλία με 2-2 στην Αγγλία. Αποβλήθηκε για τα "σφυριά" ο Κόλινς στο 59', μείωσε στο 71' ο Μπολντρίν και το 2-2 έγινε στο 82' με αυτογκόλ του Ογκμπόνα!\nΗ Ντόρτμουντ νίκησε 1-0 στην Αυστρία την Βόλφσμπεργκερ με γκολ του Χόφμαν, η Σαουθάμπτον επικράτησε 3-0 της Φιτέσε, η Μπιλμπάο με 2-0 της Ίντερ Μπακού, ενώ η μεγάλη έκπληξη έγινε στην Ιταλία, καθώς η Βοϊβοντίνα νίκησε 4-0 την Σαμπντόρια!\nΔιακοπή στην Αλβανία\nΗ αναμέτρηση, Κούκσι - Λέγκια Βαρσοβίας, διεκόπη στο 51' έπειτα από το δεύτερο γκολ των Πολωνών (1-2), καθώς οι οπαδοί της αλβανικής ομάδας πετούσαν διάφορα αντικείμενα στους παίκτες του αντιπάλου, με έναν να δέχεται πέτρα ή αναπτήρα στο κεφάλι. Περισσότερα ΕΔΩ\nΚαϊράτ (Καζαχστάν) - Αμπερντίν (Σκωτία) 2-1\nΚούκσι (Αλβανία) - Λέγκια Βαρσοβίας (Πολωνία) 1-2 (διεκόπη)\nΣαρλερουά (Βέλγιο) - Ζορία Λουχάγκς (Ουκρανία) 0-2\nΧάιντουκ Σπλιτ (Κροατία) - Στρέμσγκοντσετ (Νορβηγία) 1-0\n*6 Αυγούστου οι ρεβάνς\nΑπόλλων Λεμεσού - Γκαμπάλα 1-1\nΜπορντό - ΑΕΚ Λάρνακας 3-0\nΜπιλμπάο - Ίντερ Μπακού 2-0\nΒόλφσμπεργκερ - Ντόρτμουντ 0-1\nΣαμπντόρια - Βοϊβοντίνα 0-4\nΣαουθάμπτον - Φιτέσε 3-0\nΚουκέσι - Λέγκια Βαρσοβίας 1-2 (διεκόπη)


Δρ Ιωάννης Κούστας: Αποκαλύπτει τη στρατηγική του για την πετυχημένη πορεία της Danaos| newmoney\n4 Δεκεμβρίου, 2020 11:35 πμ\nΔρ Ιωάννης Κούστας: Αύξηση στο ποσοστό του στην Danaos από 37,1% σε 39%\nΣε συνεχή άνοδο βρίσκεται η ναυλαγορά των πλοίων μεταφοράς εμπορευματοκιβωτίων από τον περασμένο Ιούλιο καταγράφοντας ποσοστό αύξησης 30%!\nΗ άνοδο της ναυλαγοράς οφείλεται επίσης στο γεγονός ότι μεγάλες επιχειρήσεις στέλνουν τα προϊόντα τους ή εισάγουν πρώτες ύλες μέσω containerships αφού τα αεροπλάνα που χρησιμοποιούσαν είτε είναι καθηλωμένα είτε δεν επαρκούν πλέον.\nΟι μετοχές των εισηγμένων ναυτιλιακών εταιρειών με στόλο από πλοία μεταφοράς εμπορευματοκιβωτίων έκαναν ράλι με άνοδο από 5% έως 10,5% μέσα στο φθινόπωρο με πρώτη τη Danaos του δρ Ιωάννη Κούστα.\nΜέσα στην παγκόσμια υγειονομική κρίση η Danaos αναπτύσσεται. Πρόσφατα αγόρασε δύο κοντεινεράδικα μεταφορικής ικανότητας 9.000 κουτιών το καθένα ναυπηγήσεως του 2009 τα οποία βρίσκονται ήδη σε διετή χρονοναύλωση από μια μεγάλη εταιρεία τακτικών γραμμών.\nΑυτά τα πλοία αναμένεται να παραδοθούν μεταξύ του Δεκεμβρίου 2020 και Ιανουαρίου 2021 και θα χρηματοδοτηθούν τόσο με ίδια κεφάλαια όσο και μέσω νέων πιστωτικών διευκολύνσεων.\nΜε αυτές τις νέες παραδόσεις ο στόλος που μετράει τώρα 63 πλοία θα υπερβεί για πρώτη φορά το όριο των 400.000 TEU.\nΗ εισηγμένη στο χρηματιστήριο της Νέας Υόρκης εταιρεία είχε κέρδη 42,786 εκατ. δολαρίων το γ’ τρίμηνο του 2020 έναντι 33,855 εκατ. το αντίστοιχο χρονικό διάστημα το 2019.\nΗ ανάλυση της αγοράς από το δρ Ιωάννη Κούστα έχει ιδιαίτερο ενδιαφέρον:\n«Το εμπόριο εμπορευματοκιβωτίων σημείωσε αξιοσημείωτη ανάκαμψη από τα τέλη Μαΐου, όταν το 11,4% του παγκόσμιου στόλου των container ships παρέμενε αδρανής.\nΟι χρονοναυλώσεις αυξήθηκαν για όλα τα μεγέθη πλοίων και η ναυλαγορά αγορά βρίσκεται ή είναι κοντά σε υψηλά πολυετή επίπεδα για όλα τα μεγέθη των σκαφών.\nΗ ικανότητα των εταιρειών τακτικών γραμμών-liners να διαχειρίζονται με συνέπεια την προσφορά χωρητικότητας είχε ως αποτέλεσμα να αντιμετωπίσουν τη γρήγορη μείωση του όγκου φορτίων κατά την έναρξη της πανδημίας.\nΟι όγκοι φορτίων έχουν βελτιωθεί. Ιδιαίτερα στις εμπορικές λωρίδες Transpacific ανατολικά, εντός της Ασίας και του Βορρά-Νότου, έχουν ανακάμψει γρηγορότερα από το αναμενόμενο» και προσθέτει:\n«Πιο συγκεκριμένα, η αύξηση των ναύλων ήταν πιο έντονη σε μικρότερους τύπους πλοίων. Εκεί που η Danaos έχει εντονότερη παρουσία.\nΤα μεγαλύτερης χωρητικότητας πλοία μας βρίσκονται σε μακροχρόνιες ναυλώσεις».\nΓια το παγκόσμιο εμπόριο τονίζει:\nΠαρόλο που παραμένει η αβεβαιότητα στην αγορά, καθώς πολλές χώρες βλέπουν την αυξανόμενη εξάπλωση περιπτώσεων COVID-19, το παγκόσμιο ΑΕΠ ανέκαμψε γρήγορα και το ΔΝΤ αναθεώρησε πρόσφατα τις εκτιμήσεις του για το 2020 προς τα πάνω.\nΓια το 2021, το ΔΝΤ προβλέπει αύξηση του παγκόσμιου ΑΕΠ κατά 5,2%, πράγμα που ισοδυναμεί με αύξηση 0,6% σε σύγκριση με το 2019, ή με επίπεδα πριν από την πανδημία. «Μέχρι στιγμής, η ανάκαμψη επικεντρώθηκε κυρίως σε αγαθά και όχι σε υπηρεσίες, γεγονός που ωφέλησε το εμπορευματοκιβώτιο».\nΓια τη στρατηγική της Danaos:\n«Συνεχίζουμε να εφαρμόζουμε τη στρατηγική μας. Η χρονοναύλωση των πλοίων του στόλου μας είναι υψηλή και αποτελεί το 87% όσον αφορά τα λειτουργικά έσοδα και το 64% σε ό,τι αφορά τις ημέρες λειτουργίας του στόλου για τους επόμενους 12 μήνες.\nΑυτό παρέχει σημαντικές ταμειακές ροές μας κατά τη διάρκεια αυτής της περιόδου.\nΈχουμε, επίσης, κάποια ώθηση ως εταιρεία λόγω της σημερινής ισχυρής αγοράς όπου δραστηριοποιούμαστε μέσω των μικρότερης χωρητικότητας πλοίων μας.\nΕίμαστε επίσης συγκρατημένα αισιόδοξοι για τις μεσοπρόθεσμες προοπτικές της αγοράς.\nΤο βιβλίο παραγγελιών κινείται προς το παρόν σε μονοψήφιους αριθμούς ως ποσοστό του παγκόσμιου στόλου για πρώτη φορά σε 20 χρόνια.\nΣε συνδυασμό με την αναμενόμενη μείωση των ταχυτήτων λόγω των διαφόρων περιβαλλοντικών πρωτοβουλιών, οι προοπτικές της προσφοράς χωρητικότητας είναι υγιείς.\nΛαμβάνοντας υπόψη τη συνεχιζόμενη αβεβαιότητα σχετικά με τη διάρκεια της πανδημίας του κορωνοϊού και την επακόλουθη οικονομική ανάκαμψη, παραμένουμε επικεντρωμένοι στη διατήρηση ενός συντηρητικού χρηματοοικονομικού προφίλ και στη λήψη προσεκτικών αποφάσεων κατανομής κεφαλαίου οι οποίες ευθυγραμμίζονται με τη στρατηγική μας και τις προσδοκίες της αγοράς και προσφέρουν αξία στους μετόχους μας».\nΜισέλ: Έτοιμη για κυρώσεις στην Τουρκία η ΕΕ


Δώσε μου μάτια να βλέπω, ξέσπασμα με 5-0 επί του ΠΑΣ (video) - RedNews.gr - Τα νέα του Ολυμπιακού\nΔώσε μου μάτια να βλέπω, ξέσπασμα με 5-0 επί του ΠΑΣ (video)\nΣτο πρώτο ημίωρο προβληματίστηκε μόνο ο Ολυμπιακός με αντίπαλο τον ΠΑΣ Γιάννενα, όμως το γκολ του Ομάρ, μετά από εκπληκτική σέντρα του Καμαρά, ξεκλείδωσε το ματς και από εκεί και πέρα όλα ήταν εύκολα για τους ερυθρόλευκους, οι οποίοι επικράτησαν με 5-0 και έκαναν το δύο στα δύο.\nΠαρότι ο Πέδρο Μαρτίνς έκανε μόνο δύο αλλαγές σε σχέση με την γνωστή… Ευρωπαϊκή ενδεκάδα, η ομάδα έδειξε φρεσκάδα και όρεξη, με κεκτημένη ταχύτητα από την πρόκριση και έβγαλε πάλι αρκετές φάσεις για γκολ, με το 5-0 να μοιάζει φτωχό.\nΠολύ καλός και πάλι, σε ρόλο οργανωτή, ο Κώστας Φορτούνης, ορεξάτος ο Γιάννης Φετφατζίδης, μαχητικός ο Γκερέρο, σε μεγάλα κέφια ο Ποντένσε, ασταμάτητος ο Καμαρά, διορθώθηκε ο Μπουχαλάκης, χωρίς προβλήματα η άμυνα και ο Γιαννιώτης.\nΟμάρ, Φορτούνης, Ποντένσε, Γκερέρο, Μεριά τα γκολ, αναμένονται οι εξετάσεις για τον Βούκοβιτς που έφυγε τραυματίας, όμως βολεύει η διακοπή του πρωταθλήματος που ακολουθεί.\nΟ Ολυμπιακός ξεκίνησε το παιχνίδι με τον Γιαννιώτη κάτω από τα δοκάρια. Βούκοβιτς και Μεριά στο κέντρο της άμυνας, Ομάρ και Τσιμίκας στα δύο αμυντικά άκρα. Ο Καμαρά με τον Μπουχαλάκη στο κέντρο, ο Ποντένσε με τον Φετφατζίδη στα επιθετικά άκρα και ο Φορτούνης πίσω από τον Γκερέρο.\nΣτο 18’ ήρθε η πρώτη καλή στιγμή για τον Ολυμπιακό. Το 1-2 με Μπουχαλάκη και Φετφατζίδη από τα δεξιά και μέσα στην περιοχή, ο πρώτος έβγαλε τη σέντρα με το εξωτερικό, αλλά η κεφαλιά-ψαράκι από τον Γκερέρο κατέληξε άουτ.\nΣτο 34’ ο Ομάρ άνοιξε το σκορ. Εκπληκτική σκαφτή μπαλιά από τον Καμαρά, ο Ομάρ μυρίστηκε την κίνησή του, χώθηκε ανάμεσα στους αμυντικούς και πρόλαβε τον γκολκίπερ του ΠΑΣ, για να πετύχει το γκολ με κεφαλιά.\nΤο γκολ του Ομάρ (video)\nΣτο 38’ απευθείας εκτέλεση φάουλ του Φορτούνη, ελάχιστα αριστερά από το δοκάρι του Βελλίδη.\nΣτο 39’ ο Τζημόπουλος έκανε χέρι μέσα στην περιοχή. Το πέναλτι εκτέλεσε εύστοχα ο Φορτούνης για το 2-0 του Ολυμπιακού.\nΜε την έναρξη του δευτέρου ημιχρόνου ο Ολυμπιακός έχασε μεγάλη ευκαιρία με τον Ποντένσε να βγάζει σέντρα, ο Φετφατζίδης μόνος του στο δεύτερο δοκάρι έκανε με την μία το πλασέ, όμως η μπάλα βρήκε στο δοκάρι και απομακρύνθηκε.\nΣτο 59’ εκτέλεση φάουλ του Γκερέρο, έδιωξε σε κόρνερ ο Βελλίδης.\nΣτο 70’ ο Λάζαρος μπήκε στην θέση του Φορτούνη, με τον Φετφατζίδη να παίρνει τον ρόλο του οργανωτή.\nΣτο 75’ σε σουτ του Μυστακίδη η μπάλα κόντραρε στον Μιράντα, προσέκρουσε στο δοκάρι και έφυγε κόρνερ.\nΣτο 90′ ο Γκερέρο έκανε ατομική ενέργεια φτάνοντας μέχρι την περιοχή του ΠΑΣ και “πυροβόλησε” τον Βελλίδη για το 4-0.\nΣτις καθυστερήσεις του παιχνιδιού ο Ομάρ έβγαλε σέντρα, μετά από κόρνερ, ο Μεριά βρέθηκε ανενόχλητος στο δεύτερο δοκάρι, πετυχαίνοντας εύκολα το 5-0, μέσα σε αποθέωση.\nΓκολ και ο Μεριά! (video)\nΟλυμπιακός (Μαρτίνς): Γιαννιώτης, Ελαμπντελαουί, Μεριά, Βούκοβιτς (57′ Μιράντα), Τσιμίκας, Μπουχαλάκης (74′ Νάτχο), Καμαρά, Φετφατζίδης, Φορτούνης (71′ Χριστοδουλόπουλος), Ποντένσε, Γκερέρο.\nΠΑΣ Γιάννινα (Πετράκης): Βελλίδης, Αποστολόπουλος, Τζημόπουλος, Μιχαήλ, Κακούμπα, Κάστρο, Λίλα (77′ Σιόντης), Νικολιάς (74′ Βιντάλ), Κούζικ, Ξύδας (34′ λ.τρ. Μυστακίδης), Κρίζμαν


ΜΠΟΡΑ ΕΙΝΑΙ ΘΑ ΠΕΡΑΣΕΙ - Let's wait until the storm passes: Το αρχαίο θέατρο Επιδαύρου και η φημισμένη ακουστική του\nΤο αρχαίο θέατρο Επιδαύρου και η φημισμένη ακουστική του\nΤο αρχαίο θέατρο της Επιδαύρου θεωρείται το τελειότερο αρχαίο ελληνικό θέατρο από άποψη ακουστικής και αισθητικής. Βρίσκεται στον χώρο του Ασκληπιείου Επιδαύρου, σε πλαγιά του Κυνόρτιου όρους, πολύ κοντά στην κωμόπολη Λυγουριό.\nΤο αρχαίο θέατρο κατασκευάστηκε σε μια χαράδρα μεταξύ του 340 π.Χ. και του 330 π.Χ. από τον Αργείο αρχιτέκτονα Πολύκλειτο τον Νεότερο όπως αναφέρει ο Παυσανίας. Το θέατρο χτίστηκε για διασκέδαση των ασθενών του Ασκληπιείου αλλά και ως ένα μέσο θεραπείας καθώς υπήρχε η πεποίθηση πως η παρακολούθηση θεάτρου είχε ευεργετικά αποτελέσματα για την ψυχική και σωματική υγεία των ασθενών.\nΑπό όλα τα αρχαία θέατρα το θέατρο της Επιδαύρου είναι το ωραιότερο και το καλύτερα διατηρημένο. Το αρχαίο θέατρο είχε χωρητικότητα 15.000 θεατών. Χωρίζεται σε δύο μέρη (διαζώματα): το άνω διάζωμα των 21 σειρών καθισμάτων για τον λαό και το κάτω, από 34 σειρές καθισμάτων, για τους ιερείς και τους άρχοντες. Το θέατρο είναι κατασκευασμένο από πορόλιθο ο οποίος απορροφά τον ήχο όπως το ανθρώπινο σώμα.\nΤο αρχαίο θέατρο αποκαλύφθηκε ύστερα από ανασκαφές που πραγματοποίησε ο αρχαιολόγος Π. Καββαδίας, υπό την αιγίδα της Αθηναϊκής Αρχαιολογικής Εταιρείας κατά το διάστημα 1870-1926. Σημαντικό ρόλο στην πορεία των ανασκαφών είχε η αφιλοκερδής προσφορά των κατοίκων του Λυγουριού, οι οποίοι εκτός από την εργασία που προσέφεραν, παραχώρησαν αφιλοκερδώς τα κτήματα τους που βρίσκονταν πλησίον του Αρχαιολογικού χώρου.\nΟ πρώτος χώρος που αντικρίζει ο επισκέπτης, άμα φτάσει στο ιερό, είναι τα προπύλαια. Τα προπύλαια, που η κατασκευή τους ανάγεται στους μυκηναϊκούς χρόνους, ήταν κτίσμα που το αποτελούσαν δυο στοές με 6 κίονες η καθεμιά. Της μιας ήταν ιωνικού και της άλλης κορινθιακού ρυθμού. Το δεύτερο κτίσμα είναι ο ναός του Ασκληπιού, που το κτίσιμο του κράτησε 5 ολόκληρα χρόνια. Είναι ναός δωρικού ρυθμού μέσα στον οποίον υπήρχε και το κατασκευασμένο από τον Πάριο καλλιτέχνη Θρασυμήδη άγαλμα του θεού. Πίσω ακριβώς από το ναό, βρίσκεται η Θόλος, που ήταν και το περιφημότερο κτίριο του ιερού. Ακολουθούν και άλλα κτίσματα, όπως το άβατο, ο οίκος των ιερέων, οι ναοί για την Άρτεμη, το ιερό του Απόλλωνα και τέλος το θέατρο.\nΛίγα χρόνια μετά, το 1938 ανέβηκε η πρώτη παράσταση στον χώρο του αρχαίου θεάτρου της Επιδαύρου. Η παράσταση ήταν η τραγωδία Ηλέκτρα του Σοφοκλή με πρωταγωνίστριες την Κατίνα Παξινού και την Ελένη Παπαδάκη. Οι παραστάσεις σταμάτησαν στην συνέχεια λόγω του δευτέρου παγκοσμίου πολέμου. Στις αρχές της δεκαετίας του '50, το θέατρο δέχτηκε εργασίες αναστήλωσης για να μπορεί να δέχεται μεγάλο αριθμό θεατών και από το 1955 εγκαινιάστηκε το Φεστιβάλ Επιδαύρου που περιλάμβανε παραστάσεις στο αρχαίο θέατρο κάθε καλοκαίρι. Στο πλαίσιο του Φεστιβάλ Επιδαύρου έχουν εμφανιστεί στην Επίδαυρο ορισμένοι από τους μεγαλύτερους Έλληνες και ξένους ηθοποιούς μεταξύ των οποίων ο Αλέξης Μινωτής, ο Θάνος Κωτσόπουλος, η Άννα Συνοδινού, ο Θανάσης Βέγγος κ.ά. και η διάσημη Ελληνίδα σοπράνο Μαρία Κάλλας.\nΗ ακουστική στο Θέατρο Επιδαύρου\n«Η διάταξη των θεάτρων ήταν πάντα σύμφωνη με την επιστήμη της αρμονίας και οι αρχαίοι κατάφεραν να ενισχύσουν τη δύναμη της φωνής». Με αυτόν τον τρόπο ο Μάρκους Βιττρούβιους Πόλιο, ο Ρωμαίος αρχιτέκτονας, περιέγραφε τον σχεδιασμό των αρχαιοελληνικών θεάτρων. Πίστευε ότι ο πιο σημαντικός παράγοντας ήταν «η κλίση της κερκίδας, που είχε σχεδιαστεί ώστε να παρακολουθεί τη φωνή όπως αυτή δυνάμωνε».\n«Η θεωρία αυτή είναι λανθασμένη» λέει σήμερα ο Νίκο Ντεκλέρκ του Ινστιτούτου Τεχνολογίας της Τζόρτζια, και η Σίντι Ντεκάιζερ του ευρωπαϊκού παραρτήματος της σχολής στη Γαλλία. Οι δύο ερευνητές πρόσφατα εφάρμοσαν τις θεωρίες της σύγχρονης ακουστικής για να ερμηνεύσουν γιατί όσοι ηθοποιοί λαμβάνουν μέρος σε παραστάσεις που γίνονται στο θέατρο της Eπιδαύρου ακούγονται από τους θεατές -ακόμα και της τελευταίας κερκίδας- σαν να κάθονται στην πρώτη σειρά.\nΣύμφωνα με την τελευταία μελέτη των ερευνητών, το μυστικό της καλής ακουστικής του θεάτρου της Επιδαύρου δεν οφείλεται μόνο στην κλίση του αλλά και στις ίδιες τις κερκίδες όπου κάθονται οι θεατές. Αυτοί οι πέτρινοι πάγκοι, που είναι τοποθετημένοι σε σειρές, δίνουν στο εσωτερικό του θεάτρου κυματοειδή επιφάνεια. Σε μελέτη η οποία αναμένεται να δημοσιευθεί στο Journal of The acoustical Society of America, οι δύο επιστήμονες υπολογίζουν με ποιον τρόπο δρα κάθε συχνότης καθώς ανακλάται και διαχέεται στις κερκίδες. Η εκπληκτική ακουστική της Επιδαύρου πράγματι είναι το αποτέλεσμα των κερκίδων. Οι θεατρόφιλοι μπορούν να λάβουν ήχο που έχει ανακλαστεί τόσο μπροστά τους όσο και πίσω τους. Στην πραγματικότητα, όμως, οι κερκίδες μπορούν να προκαλέσουν τη διάθλαση μόνο ορισμένων συχνοτήτων με αποτέλεσμα δρουν σαν ηχητικό φίλτρο. Για την Επίδαυρο το όριο αυτό κυμαίνεται περίπου στα 500 χερτζ. Αυτό είναι το σύνηθες ανώτερο όριο του ήχου των ανέμου που περνά μέσα από τους θάμνους και ταυτόχρονα του μουρμουρητού που παράγει το ακροατήριο, και το οποίο θα μπορούσε να καταπνίξει τη φωνή των ηθοποιών.\nΟ μύθος για τη γέννηση του Ασκληπιού στην Επίδαυρο οφείλεται στον Ησίοδο. Πριν από αυτόν πιστευόταν ότι ο Ασκληπιός ήταν γιος του Απόλλωνα και της Θεσσαλής Κορωνίδας, από την οποία ο Ερμής πήρε τον Ασκληπιό έμβρυο, ενώ αυτή επρόκειτο να καεί. Η προσπάθεια που έγινε να παρουσιαστεί ο Ασκληπιός σαν γεννημένος στην Επίδαυρο, τοποθέτησε τη γέννησή του σαν τον καρπό του ζευγαρώματος του Απόλλωνα με την Αρσινόη, κόρη του βασιλιά των Μεσσηνίων. Στην Επίδαυρο η δεύτερη αυτή εκδοχή απόχτησε πανελλήνια ακτινοβολία, εξαιτίας της φήμης του ιερού.\nΟ Ασκληπιός λατρευόταν στην αρχή ως ήρωας και όχι ως θεός και η λατρεία του είχε πολλά ηρωικά στοιχεία. Αυτό αποδεικνύεται από τα παλιότερα ερείπια, όπου δεσπόζει ο λαβύρινθος, ένα υπόγειο κτίσμα, στο οποίο, για να φτάσεις στο κέντρο του, είσαι υποχρεωμένος να περάσεις από όλους τους διαδρόμους του. Ο λαβύρινθος χρησιμοποιούνταν για τις θυσίες που γίνονταν στο θεό. Αλλά ακριβώς από την κατασκευή του, συμπεραίνουμε ότι οι θυσίες αυτές ήταν μυστικές, όμοιες μ' αυτές που γίνονταν για τους νεκρούς. Άρα ο Ασκληπιός ήταν στη συνείδηση των ανθρώπων θνητός στην αρχή και όχι θεός.Τη λατρεία του την συνοδεύει πάντα ο ιερός όφις. Το ηρωικό στοιχείο που χαρακτήριζε τη λατρεία του Ασκληπιού, με την πάροδο του χρόνου, μετατρέπεται σε θρησκεία προς τιμή του και η Επίδαυρος γεμίζει, στις αρχές του Δ' αιώνα, με μεγαλοπρεπή μνημεία. Μεταξύ αυτών ξεχωρίζει και ο μεγαλοπρεπής ναός μέσα στον οποίο φυλάγεται το χρυσελεφάντινο άγαλμα του θεού πια Ασκληπιού.\nΤο Ασκληπιείο της Επιδαύρου έγινε το πιο φημισμένο από όλα τα ασκληπιεία της αρχαίας Ελλάδας, εξαιτίας των πολλών και σοβαρών περιπτώσεων που γιατρεύτηκαν εκεί. Σ' αυτό έφταναν από όλη την Ελλάδα, αλλά και από τη λεκάνη της Μεσογείου άρρωστοι, ικέτες της θείας ευσπλαχνίας.\nΗ ΚΑΘΗΜΕΡΙΝΗ /ECONOMIST /ΒΙΚΙΠΑΙΔΕΙΑ\nΑναρτήθηκε από kgrek στις 1:48 μ.μ.\nΕτικέτες ΑΡΧΑΙΑ ΕΠΟΧΗ, ΑΡΧΑΙΟΛΟΓΙΑ, ΘΕΑΤΡΟ, ΠΟΛΙΤΙΣΜΟΣ, ΤΕΧΝΕΣ, ΥΓΕΙΑ


Σιμόν Πέρες - Βιογραφία - Σαν Σήμερα .gr\nΣιμόν Πέρες (1923 – 2016)\nΜετά τις νέες αμφίρροπες εκλογές του 1988, το Εργατικό Κόμμα και το Λικούντ σχημάτισαν και πάλι κυβέρνηση συνεργασίας, με τον Πέρες υπουργό Οικονομικών και τον Σαμίρ πρωθυπουργό. Το 1990 ηττήθηκε στις εσωκομματικές εκλογές από το Γιτζάκ Ράμπιν και το 1992 ανέλαβε υπουργός Εξωτερικών στην κυβέρνησή του. Ηγήθηκε των ιστορικών συμφωνιών του Όσλο (1993-1995) ανάμεσα στο Ισραήλ και την Οργάνωση για την Απελευθέρωση της Παλαιστίνης (ΟΑΠ), που έθεσαν τις βάσεις για την παλαιστινιακή αυτονομία. Το πώς από «γεράκι» έγινε «περιστερά» το εξήγησε ο ο ίδιος σε μία συνέντευξή του στο περιοδικό TIME: «Δεν άλλαξα εγώ. Πιστεύω ότι η κατάσταση άλλαξε. Όσο η ύπαρξη του Ισραήλ τελούσε υπό απειλή, ήμουν αυτό που αποκαλείτε γεράκι... Από τη στιγμή που αισθάνθηκα ότι οι Άραβες ήσαν ανοικτοί σε διαπραγματεύσεις, είπα ότι αυτό είναι που θα προτιμούσαμε κι εμείς». Για τον καθοριστικό του ρόλο στην επίτευξη των συμφωνιών του Όσλο τιμήθηκε με το βραβείο Νόμπελ Ειρήνης το 1994, μαζί τον Γιάσερ Αραφάτ και τον Γιτζάκ Ράμπιν.


SofiasComments: Ιστορίες κτηνοτρόφων.\nΔιάβασα αυτήν την τόσο αληθινή αφήγηση που είναι ακριβώς τα λόγια που λένε και οι κτηνοτρόφοι της περιοχής μας.\nΞεριζώνουν κάθε τι που δίνει από την ελάχιστη μέχρι την μεγαλύτερη αυτονομία και παραγωγή τροφής.\nΙστορίες Κτηνοτρόφων Νο 136:\nΕίχα μια ωραία φωτογραφία με τα γίδια στην πλαγιά γι αυτή την ιστορία, αλλά έχω παρατηρήσει ότι τις πρωσοποκεντρικές τις προσέχουμε πιο εύκολα... Και θέλω να δείξετε ενδιαφέρον γι αυτή την ιστορία...\nΣτο θέμα μας... Γυρίσαμε στη ζέστη του σπιτιού και διαβάζω άρθρο μιας αγροτικής εφημερίδας... " Ισχυρό πριμ ΕΞΌΔΟΥ αιγοπροβατοτρόφων απ το επάγγελμα"... Συνεχίζοντας την ανάγνωση βλέπω τη φράση " Γενναίο κοινοτικό πρόγραμμα, με αυξημένες πριμοδοτήσεις για την ομαλή έξοδο από το επάγγελμα των παραδοσιακών αιγοπροβατοτρόφων μπλα μπλα μπλα... ".\nΑπό που να αρχίσω; Σε ποιον να απευθυνθώ; Ποιος λογικός άνθρωπος θα επιτρέψει να έρθει στη χώρα μας τέτοια πρόταση; Ποιος Κτηνοτρόφος με το Κ θα σκύψει το κεφάλι για τα λεφτά που του πετάνε σα να είναι κανένα αδέσποτο;\nΞέρεις ότι όλα αρχίζουν και τελειώνουν αν εμείς το αποφασίσουμε. Το "σύστημα" λειτούργησε μεθοδευμένα... Οι τιμές στο γάλα και στο κρέας έπεσαν, τόσο που μας έφτασαν στο χείλος του γκρεμού... Και τώρα καλούμαστε να πετάξουμε τα "όπλα"...\nΕμένα μου κόλλησε αυτό με τους" παραδοσιακούς"... Οι παραδοσιακοί μας έφτασαν εδώ; Γιατί, ας πούμε, σαν χώρα μπορούμε να βγούμε στον ανταγωνισμό με την ποσότητα και όχι με την ποιότητα, ε; Μπορούμε να ξεκληρίσουμε τις ντόπιες φυλές, να σταυλίσουμε εισαγώμενα ζώα, να ταΐζουμε εισαγώμενα σιτηρά και να παράγουμε "Ελληνικό γάλα".\nΔεν θέλουν ελληνικό γάλα, δεν θέλουν ελληνικό κρέας, όπως δεν ήθελαν ελληνικό καπνό, όπως δεν ήθελαν ελληνικά πορτοκάλια, όπως δεν ήθελαν ελληνική σταφίδα, όπως δεν ήθελαν και δεν θέλουν πρωτογενή παραγωγή στην Ψωροκώσταινα!!!!\nΠοντάρουν στην εξαθλίωση όλου του πρωτογενή τομέα. Οι άνθρωποι της υπαίθρου έχουν αξιοπρέπεια, έχουν το κεφάλι ψηλά και αυτό δεν αρέσει.\nΚάποτε ο Μεταξάς, υπέδειξε τον αφανισμό των γιδιων γιατί "κατεστρεφαν τα δάση"... Όχι οι φωτιές, όχι οι παράνομες υλοτομησεις, όχι τα αυθαίρετα, αλλά τα γίδια. Γιατί τα γίδια και οι γιδαραίοι ζούσαν στα βουνά και δεν μπορούσε να τους κουλαντρίσει... Τώρα η Ε.Ε. θέλει να τα εξαφανίσει απ την Ελλάδα μαζί με τα πρόβατα, γιατί κοστίζουν, λέει, πολύ!!!\nΔηλαδή, να ξεχάσουμε και τα ΠΟΠ τυριά, να ξεχάσουμε ό,τι γενικά παράγουμε και να αρχίσουμε να αγοράζουμε γάλα Ολλανδίας, αρνάκια Ν. Ζηλανδίας, τυριά Γερμανίας και να απολαμβάνουμε τον ήλιο και το πράσινο στα μπαλκόνια, τρώγοντας από τα επιδόματα που θα μας πετάνε οι Ευρωπαίοι για να μας "στηρίξουν".\nΑν όντως γίνει τέτοια πρόταση, όσο κι αν περνάτε δύσκολα, γυρίστε τους την πλάτη. Όλοι περνάμε δύσκολα, σαν κτηνοτρόφοι, ζούμε με αξιοπρέπεια, όμως!! Φτιάξτε το γάλα τυρί, κάντε Οικοτεχνίες... Κι αν δεν μπορείτε μόνοι σας βρείτε κι άλλους και συνεργαστείτε! Κάντε συμβόλαια με γεωργούς, να σπειρουν για σας...\nΌταν σταματήσουν οι πηγές να αναβλύζουν γάργαρο νερό, τότε θα πάψουν και τα ζώα μας να βόσκουν στα βουνά, τότε θα σταματήσουν να βγάζουν γάλα, τότε θα φύγει απ το χέρι μας ή γκλίτσα!!!\n— στην τοποθεσία Φάρμα Καρρά-Μανδράκη.\non Ιανουαρίου 06, 2019


Με την ανακοίνωση των Προκριθέντων, ο 3ος Διαγωνισμός «Η Ελλάδα Καινοτομεί!» πέρασε στη Β’ φάση η οποία περιελάμβανε μια σειρά παρουσιάσεων, εκδηλώσεων και εκθέσεων στη Θεσσαλονίκη, στο Ηράκλειο της Κρήτης και στην Πάτρα με στόχο την προβολή των υποψηφιοτήτων στο ευρύ κοινό και στον επιχειρηματικό κόσμο. Επιπρόσθετα πραγματοποιούνται εκτεταμένες ενέργειες προβολής τους στα ΜΜΕ καθώς και ενέργειες έντυπης και ηλεκτρονικής δημοσιότητας.\nΗ Προφορική Αξιολόγηση του 3ου Διαγωνισμού Εφαρμοσμένης Έρευνας & Καινοτομίας «Η Ελλάδα Καινοτομεί!» που συνδιοργανώνουν η Eurobank και ο ΣΕΒ πραγματοποιήθηκε στις 25 Ιουνίου 2015 και συμμετέχει στο 25% της τελικής βαθμολογίας.\nΗ τελική ευθεία της για την Ανάδειξη των Νικητών του 3ου Διαγωνισμού «Η Ελλάδα Καινοτομεί!» θα πραγματοποιηθεί σε ειδική πανηγυρική τελετή βράβευσης τον Φεβρουάριο του 2016 στην Αθήνα, με την παρουσία εκπροσώπων της πολιτείας και της ακαδημαϊκής, ερευνητικής και επιχειρηματικής κοινότητας της χώρας.


Προσκυνωντας Μια Γοργονα - Ποιηση (BKS.0987054)\nΑρχική > Βιβλία > Ποίηση > ΠΡΟΣΚΥΝΩΝΤΑΣ ΜΙΑ ΓΟΡΓΟΝΑ\nΠΡΟΣΚΥΝΩΝΤΑΣ ΜΙΑ ΓΟΡΓΟΝΑ\nΠΕΡΙΔΑΚΑΡΗΣ ΑΝΤΩΝΙΟΣ στην κατηγορία ΠΟΙΗΣΗ\nΣυγγραφέας: ΠΕΡΙΔΑΚΑΡΗΣ ΑΝΤΩΝΙΟΣ\nΤαξιδεύουμε μέσ' από τους στίχους του ποιητή... Βλέπουμε τον κόσμο με τα δικά του μάτια, αλλιώτικο, διαφορετικό. Είναι που οι ευαίσθητες αισθήσεις του συλλαμβάνουν διαφορετικούς ήχους και μηνύματα. Σε τούτο το ταξίδι όλα είναι πρωτόγνωρα! Γνωρίζουμε άγνωστους ήχους, ασυνήθιστες φωνές, ποικίλα χρώματα, τόπους μαγικούς!\nΜέσ' από τη διαρκή αναζήτηση της Αγάπης, μοιραζόμαστε με τον ποιητή όλα τα συναισθήματα που κουβαλάει: την αγωνία του, τη λαχτάρα του, τους πόθους του, την απόγνωση της μοναξιάς του και δοκιμάζουμε την αντοχή του.\nΑλήθεια! Πόσο καιρό, άραγε, μπορεί να ψάχνει κανείς; Ν αναζητά την Αγάπη\n«στις φεγγαρόλουστες νυχτιές στα όμορφα ακρογιάλια...»,\nΠόσο κρατάει η αναζήτηση; Μια αιωνιότητα; Ο ποιητής δε βαρυγκομεί, δεν απελπίζεται. Αρπάζεται απ το κουράγιο και ψάχνει, περιμένει... Ακουμπά στην Αγάπη για να πάρει δύναμη... Και καθώς αγναντεύει στην άκρη του ορίζοντα την απρόσμενη Ελπίδα, πιότερο πεισμώνει, δεν αφήνει ποτέ τ' όνειρο.\nΠΡΟΣΚΥΝΩΝΤΑΣ ΜΙΑ ΓΟΡΓΟΝΑ (BKS.0987054)\nΠΡΟΣΚΥΝΩΝΤΑΣ ΜΙΑ ΓΟΡΓΟΝΑ BKS.0987054 ΠΕΡΙΔΑΚΑΡΗΣ ΑΝΤΩΝΙΟΣ ΠΕΡΙΔΑΚΑΡΗΣ ΑΝΤΩΝΙΟΣ ΠΟΙΗΣΗ ΠΡΟΣΚΥΝΩΝΤΑΣ ΜΙΑ ΓΟΡΓΟΝΑ


kosmonea: ΙΚΑ: Σε ιδιώτες η είσπραξη των εισφορών\nΙΚΑ: Σε ιδιώτες η είσπραξη των εισφορών\nΣε ιδιωτικές εταιρείες και δικηγορικά γραφεία, που θα λειτουργούν στα πρότυπα των εισπρακτικών εταιρειών, μελετά το ΙΚΑ να αναθέσει την είσπραξη των ασφαλιστικών εισφορών από εργοδότες και επιχειρήσεις που καθυστερούν την απόδοσή τους. Παράλληλα, μελετάται το κλείσιμο των επιχειρήσεων, εφόσον το χρέος τους προς το Ίδρυμα υπερβαίνει τους 8 μήνες.\nΦαίνεται πως και το ΙΚΑ αλλά και ο ΟΑΕΕ κάνουν πολύ καλή δουλειά προσφέροντας υπηρεσίες υγείας ανωτάτου επιπέδου και επειδή ακριβώς δεν γίνεται να προσφέρουν τέτοιες υπηρεσίες χωρίς αντίκρισμα για αυτό θα κυνηγήσουν τους κακούς επαγγελματίες.\nΠόσοι φουκαράδες άραγε έχουν χάσει τον ύπνο τους επειδή δεν μπορούν να πληρώσουν τις εισφορές που άλλοι αποφάσισαν για αυτούς ότι πρέπει να πληρώνουν επειδή επέλεξαν να κάνουν ένα μαγαζάκι; Πόσοι μπήκαν στην φυλακή για χρέη σε ασφαλιστικούς οργανισμούς;\nΘα πρέπει να ντρέπονται που ενώ το σύστημα υγείας έχει καταρρεύσει αυτοί κοιτάνε ΤΑ ΦΡΑΓΚΑ . Δεν έχει σημασία αν τα έχεις ή δεν τα έχεις πρέπει να τα βρεις.ΝΤΡΟΠΗ! Έλεγξε ποτέ κανείς τα οικονομικά των ασφαλιστικών οργανισμών της χώρας; Απο τους υπεύθυνους που διαχειρίζονταν τα χρήματα λογοδότησε ποτέ κανείς;\nΑναρτήθηκε από kosmonea στις 11:15 π.μ.


6o ΔΗΜΟΤΙΚΟ ΣΧΟΛΕΙΟ ΝΑΟΥΣΑΣ | Σελίδα 2\nΣτολί ζω το δέντρο στην πλατεία της Νάουσας…\n2 Δεκεμβρίου 2019 Ανακοινώσεις6dimnaou\nΣήμερα Κυριακή 1η του Δεκέμβρη 2019, η Διευθύντρια μαζί με τα μέλη των συμβουλίων των Ε. Και ΣΤ τάξεων και πλήθος μαθητών και μαθητριών του σχολείου, παραβρέθηκαν και συμμετείχαν στον στολισμό του χριστουγεννιάτικου δέντρου, στην κεντρική πλατεία της Νάουσας. Κοντά μας ήταν και τα μέλη του Συλλόγου Γονέων και Κηδεμόνων του σχολείου και πολλοί γονείς που συνόδευαν τα παιδιά!! Τα στολίδια κατασκεύασαν τα ίδια τα παιδιά με την βοήθεια και υποστήριξη των δασκάλων στο σχολείο μας!!\nΉταν μια πολύ όμορφη και ζεστή εμπειρία για όλους μας!!!


Άννα Βαγενά - Γιασεμί Κηλαηδόνη: «Δύο γυναίκες χορεύουν» στο Μεταξουργείο | Έθνος\nΆννα Βαγενά, Γιασεμί Κηλαηδόνη\nΘΕΑΤΡΟ 05.03.2019 18:23\nΤελευταία Ενημέρωση 19.06.2020 11:09\nΗ Άννα Βαγενά και η Γιασεμί Κηλαηδόνη περιγράφουν στο ethnos.gr πόσο δυναμική είναι η «ισχύς εν τη ενώσει» τους και μας εκμυστηρεύονται διαδρομές της ζωής τους\nΕνώνουν τις θεατρικές τους δυνάμεις η Άννα Βαγενά με την Γιασεμί Κηλαηδόνη και πρωταγωνιστούν μαζί μέχρι και την Κυριακή των Βαΐων στο Θέατρο «Μεταξουργείο», στο κοινωνικό έργο «Δυο γυναίκες χορεύουν» του Καταλανού συγγραφέα Ζουζέπ Μαρία Μπενέτ ι Ζουρνέτ, με την σκηνοθετική ματιά του Σέρβου Nebojsa Bradic.\nΔύο βασανισμένες ψυχές τελούν υπό κατάρρευση, καταδικασμένες από τις υποκριτικές συμπεριφορές των ανθρώπων. Συνενώνουν αναδρομικά τις ζωές τους στον άθλιο κόσμο που δαιδαλώνεται μέσα στο μυαλό τους. Ξεδιπλώνουν τις διαδρομές τους αντιλαμβανόμενες την ματαιότητα των αλόγιστων πράξεων και των πιεσμένων καταστάσεων εντοπίζοντας «ανοιχτές πληγές». Οδηγούνται μοιραία στο να αλλάξουν το πρίσμα θέασης που βιώνουν, εκκολάπτοντας στις συνειδήσεις τους απονενοημένα διαβήματα. Οι ανέλπιδες προσπάθειες που δεν μπορεί να αντέξει ένας κοινός ανθρώπινος νους σε χρεωκοπημένους καιρούς γίνονται «κραυγές» μιας προσωπικής μοναξιάς και άμυνας που τις ωθεί σε καταστάσεις έντονης συναισθηματικής φόρτισης, υπερχείλισης και σε αδιέξοδα μονοπάτια χωρίς επιστροφή.\nΟι δύο πρωταγωνίστριες χειριζόμενες τεχνηέντως τους ρόλους τους, αλληλοσυμπληρώνονται επί σκηνής. Μεταφέρουν με ερμηνευτική ακρίβεια την αίσθηση της απόγνωσης που επιφέρει η κοινωνική απομόνωση και η ψυχολογική αποξένωση, θέτοντας τους θεατές σε μία κατάσταση διπλής αναμονής για ένα αξιοπρεπές τέλος.\nΗ Άννα Βαγενά και η Γιασεμί Κηλαηδόνη περιγράφουν στο ethnos.gr πόσο δυναμική είναι η «ισχύς εν τη ενώσει» τους και μας εκμυστηρεύονται διαδρομές της ζωής τους.\nΓιασεμί Κηλαηδόνη: «Μόνο οι βλακείες μάς κρατάνε σε αυτή τη ζωή»\n- Δεκατρία χρόνια μετά, ξανασυναντιέστε με την Άννα Βαγενά στη σκηνή. Πόσο διαφορετική είναι η συνύπαρξή σας σήμερα;\nΑπό τότε μεσολάβησαν πολλά στις ζωές και των δύο. Στη δική μου κυρίαρχα γεγονότα με διαφορά μόλις πέντε μηνών μεταξύ τους ήταν η γέννηση της κόρης μου και ο θάνατος του πατέρα μου. Όλα όσα έκανα στο θέατρο χωρίς τη μητέρα μου και οι εμπειρίες που μάζεψα μετά τα δύο αυτά γεγονότα, συντέλεσαν στην τωρινή ουσιαστική συνύπαρξή μας. Έχω ωριμάσει σαν άνθρωπος και σαν ηθοποιός και έχει καταλαγιάσει η αγωνία της μάνας προς το παιδί που είχε η Άννα απέναντί μου στην «Φθινοπωρινή σονάτα» του Ίνγκμαρ Μπέργκμαν και στον «Γυάλινο κόσμο» του Τένεσι Ουίλιαμς. Όπως χαρακτηριστικά λέει και η ίδια σε συνεντεύξεις της, με αντιμετωπίζει ως μία ισότιμη συνάδελφό της.\n- Τι εκλαμβάνουν οι θεατές μέσω των ρόλων σας;\nΒασικός άξονας του έργου είναι το πώς διαχειρίζεται κάποιος τη μοναχικότητα του και τη ζωή του. Αυτές οι δύο γυναίκες έρχονται πολύ κοντά η μία στην άλλη και βρίσκουν στο τέλος ένα «κοινό» δρόμο. Εκεί είναι η ουσία, στο πώς δύο διαφορετικοί και μοναχικοί άνθρωποι ανοίγονται και επικοινωνούν μεταξύ τους αποκτώντας μία σχέση εμπιστοσύνης και αμοιβαίου σεβασμού. Σε αυτό βρίσκουν οι θεατές πολλά κοινά ακόμα και αν δεν τους έχουν συμβεί αυτά που βίωσαν οι ηρωίδες. Θεωρώ ότι συγκινεί πολύ η φετινή παράσταση. Ο κόσμος αναγνωρίζει κομμάτια από τη δική του ζωή και την δική του ανάγκη να υπάρξει με άλλους ανθρώπους. Στην παράσταση βλέπω πολλούς, κυρίως νέους και νομίζω ότι ταυτίζονται μαζί τους γιατί υπάρχει μεγάλη μοναξιά ακόμα κι αν είμαστε ανάμεσα σε ανθρώπους, σε παρέες, σε συνεργάτες και σε φίλους.\n- Αποτελείστε από το DNA δύο σημαντικών ανθρώπων. Τι έχετε αποκομίσει από τον καθένα και πόσο επηρέασαν τη ζωή σας;\nΟι γονείς καθορίζουν σε κάποιο βαθμό όλα τα παιδιά. Πολλώ δε μάλλον όταν και οι δύο γονείς ήταν και είναι σημαντικά πρόσωπα. Από τον Λουκιανό έχω πάρει την τελειομανία, την επιμονή και το χιούμορ του. Ευτυχώς γιατί με έχουν βοηθήσει πολλές φορές στη ζωή μου. Από τη μητέρα μου έχω πάρει την δημιουργικότητά και την εξωστρέφεια της. Και οι δύο γονείς, μου «μετάγγισαν» μία σωστή ματιά για τα πράγματα. Κληρονόμησα αυτό που είχαν και σαν χαρακτήρα και σαν προσωπικότητα μαζί με τα πολύ ωραία και σπουδαία πράγματα που έχουν κάνει. Μου κληροδότησαν την δύναμη να προσπαθώ να κυνηγώ όσα θα με κάνουν ευτυχισμένη και να είμαι γεμάτη από αυτά.\n- Περιγράψτε μας μια όμορφη θεατρική ανάμνησή σας.\nΘυμάμαι ακόμα την πρώτη φορά που παρουσιάσαμε το «Μαράν Αθά» το 2009, μετά από πρόβες οκτώ μηνών. Δεν θα ξεχάσω ποτέ τη συγκίνηση μου -όπως του Δήμου Αβδελιώδη και του Θωμά Ψύρρα που ήταν από κάτω- όταν άναψαν τα φώτα. Σχεδόν κλαίγαμε από την ανταπόκριση των θεατών σε αυτό το δύσκολο εγχείρημα. Ήταν 19 διαφορετικοί ρόλοι, 19 διαφορετικά πρόσωπα που κυριολεκτικά δεν μπαίνουν σε λέξεις. Ήταν μαγική παράσταση. Είναι συγκινητικό το πόσο έχει αγαπηθεί. Κάθε φορά βιώνω μία «τελετουργία» και είμαι ευτυχισμένη που ενσαρκώνω αυτόν τον υποκριτικό άθλο.\n- Ποια ατάκα ξεχωρίζετε μέσα από το έργο;\nΕίναι η ατάκα που λέει η Άννα. «Μόνο οι βλακείες μας κρατάνε σε αυτή τη ζωή. Εγώ έχω τη βλακεία μου και είμαι ευτυχισμένη με αυτήν, τι άλλο θέλω;»\nΆννα Βαγενά: «Το Θέατρο Μεταξουργείο μού θυμίζει τον Λουκιανό»\n- Πιστεύετε ότι οι κοινωνικοί παράγοντες είναι οι ηθικοί αυτουργοί που ευθύνονται για τα «αδιέξοδα» μονοπάτια που βιώνει κάποιος;\nΕίναι και κοινωνικοί και οικονομικοί. Δυστυχώς οι κοινωνικοί παράγοντες διαμορφώνονται από τους οικονομικούς. Στις μέρες μας η δομή της οικογένειας δεν είναι όπως την ξέραμε παλιά όπου στην μεγάλη οικογένεια χωρούσαν ηλικιωμένοι, νέοι, μεσήλικες, παιδιά και όλοι εύρισκαν μία χρήσιμη θέση μέσα σε αυτήν. Η οικονομική κρίση θα έλεγα ότι έχει διαρρήξει αυτόν τον κοινωνικό ιστό και δεν μπορούν πλέον να συντηρηθούν οι μεγάλες οικογένειες. Αυτό δεν ισχύει μόνο στη χώρα μας. Είναι μία ιστορία παγκόσμια και έτσι έχουμε φτάσει σε αδιέξοδα σημεία όπως πολύ σωστά τα αποκαλείτε.\n- Νομική, Θέατρο, Πολιτική. Πόσο κοντά και πόσο μακριά είναι στην πράξη αυτές οι τρεις ενασχολήσεις σας;\nΔεν έχω εξασκήσει το επάγγελμα της Νομικής αν και την είχα σπουδάσει κάποια χρόνια. Το θέατρο είναι όλη μου η ζωή. Το καλοκαίρι συμπληρώνω 50 χρόνια. Μισός αιώνας! Η πολιτική για εμένα είναι μία ευρύτερη έννοια του ενεργού πολίτη που τον νοιάζουν όλα όσα συμβαίνουν γύρω του. Σε μικρή κλίμακα αρχίζοντας ακόμα και από τη γειτονιά του, σε μεγαλύτερη κλίμακα στη χώρα του και σε ακόμα πιο μεγάλη στον πλανήτη θα έλεγα. Είμαι από πολύ μικρή ενταγμένη στο χώρο της Αριστεράς, από 16 χρονών που ήμουν στη Νεολαία Λαμπράκη. Πολλές φορές το θέατρο ήταν και πολιτική πράξη. Παραδείγματος χάριν η δημιουργία του Θεσσαλικού Θεάτρου το 1975. Ήθελα να κάνω θέατρο για την ιδιαίτερη πατρίδα μου τη Θεσσαλία. Ένα θέατρο που να φτάνει μέχρι και στο τελευταίο ορεινό χωριό της. Και το καταφέραμε. Το Θεσσαλικό Θέατρο αργότερα ήταν το μοντέλο για όλα τα Δημοτικά Θέατρα, τα ΔΗΠΕΘΕ. Και εκεί ενείχε η πολιτική, από αυτή την άποψη. Όμως αυτό καθαυτό το θέατρο, δεν έχει σχέση με την πολιτική. Στο θέατρο όταν ο ηθοποιός βρίσκεται πάνω στη σκηνή είναι κάτι το πολύ σπουδαίο και σχεδόν ιερό γιατί εκείνη τη στιγμή εκφράζει την ψυχή του και έρχεται σε επαφή με την ανθρώπινη ψυχή. Αυτό είναι πολύ σημαντικό πράγμα.\n- Τι σημαίνει για εσάς το Θέατρο Μεταξουργείο;\nΕίναι ένα τεράστιο κομμάτι της ζωής μου. Καταρχήν μου θυμίζει τον Λουκιανό γιατί το φτιάξαμε μαζί. Είναι η συνέχεια του σπιτιού μας. Είναι ενωμένο σχεδόν. Μένουμε ακριβώς δίπλα. Η πόρτα πάει κατευθείαν από την αυλή του σπιτιού στο θέατρο και είναι σαν να είναι μέσα στο σπίτι μας. Είναι ένα θέατρο που πασχίζουμε, που πολεμάμε να το κρατήσουμε όρθιο γιατί δεν είναι εύκολη η λειτουργία του. Μη φανταστείτε ότι αν κάποιος έχει ένα ιδιόκτητο θέατρο λύνονται τα προβλήματα. Έχει μεν τη δυνατότητα να κάνει πράγματα που θέλει μόνος του αλλά με τεράστιο κόστος λειτουργίας και συντήρησης.\n- 36 χρόνια έχουν περάσει από το «Πάρτι της Βουλιαγμένης» στην παραλία, την πανσέληνο του Ιουλίου 1983. Πως αισθάνεστε που δόθηκε το όνομα του Λουκιανού Κηλαηδόνη σε αυτήν;\nΌταν ακούει κανείς τη λέξη «Βουλιαγμένη» έρχεται αυτομάτως στο μυαλό του ο Λουκιανός. Δεν ήταν μόνο το υπέροχο πάρτι, ήταν και το τραγούδι "Πάμε μία βόλτα στη Βουλιαγμένη" που είχε γράψει και που όλοι ξέρουμε. Έχω ευχαριστήσει αυτήν την πρωτοβουλία τον Δήμο Βάρης-Βούλας-Βουλιαγμένης και την Εταιρεία Ακινήτων του Δημοσίου.\nΟ Λουκιανός αγαπούσε πολύ την περιοχή. Πήγαινε από πιτσιρικάς. Κατέβαιναν με λεωφορείο από την Κυψέλη εκεί με την παρέα του. Είχαν βρει μία βαρκούλα, ανέβαιναν επάνω και έκαναν βαρκάδα. Κοιμόντουσαν στους αμμόλοφους. Τότε είχε αμμόλοφους η Βουλιαγμένη. Δεν είναι όμως η Βουλιαγμένη που προσωπικά μου θυμίζει το Λουκιανό. Είναι τα πάντα. Σαν να μην έφυγε ούτε μία στιγμή, ούτε από το σπίτι μας, ούτε από το θέατρο, ούτε από την Αθήνα. Όλη την Αθήνα αγαπούσε. Τι να πω για τον Λουκιανό; Ήταν τόσο ιδιαίτερος, τόσο μοναδικός, τόσο σπάνιος, τόσο ταλαντούχος, τόσο όμορφος, τόσο έξυπνος, ευγενικός, καλός. Τα είχε όλα αυτός ο άνθρωπος. Ήταν ένα αστέρι και είναι ακόμα ένα αστέρι. Ο Λουκιανός έζησε τη ζωή του όπως ακριβώς ήθελε και εννοώ σε σχέση με την υγεία του. Δεν πρόσεξε ποτέ. Έζησε με τον δικό του τρόπο, γεμάτα. Χόρτασε τη ζωή. Ενώ είχε σοβαρά προβλήματα καρδιάς, κάπνιζε στην εντατική. Έτσι ήθελε και αυτό έκανε. Είχε αποφασίσει ότι ήθελε να φύγει. Είχε κουραστεί. Τον είχε ταλαιπωρήσει χρόνια η ιστορία της καρδιάς του. Ήταν μεγάλη η απώλεια του. Πολύ μεγάλη…\n«Δύο γυναίκες χορεύουν» / Πρωταγωνιστούν: Άννα Βαγενά, Γιασεμί Κηλαηδόνη\nΗ παράσταση λόγω της μεγάλης επιτυχίας θα συνεχιστεί μέχρι την Κυριακή των Βαΐων\nκάθε Σάββατο στις 21:00 μ.μ.& κάθε Κυριακή στις 19:00 μ.μ.


Οι πιο Γραφικές Ατάκες που Έχω Ακούσει από Έλληνες Μουσικούς Όλα Αυτά τα Χρόνια\n«Οι Beatles είναι υπερεκτιμημένοι» - όταν προσπαθείς να το παίξεις έμπειρος, κάποιες φορές καταλήγεις γραφικός.\nΕικονογράφηση: Lili Emtiaz\nΠριν από λίγες ημέρες συνειδητοποίησα ότι κλείνω 17 χρόνια ενεργής συμμετοχής σε μπάντες. Από τότε που πήγαινα ακόμη Γυμνάσιο και έστησα το πρώτο μου άθλιο συγκρότημα, μέχρι σήμερα, έχω γνωρίσει εκατοντάδες μουσικούς. Οι περισσότεροι είναι και γαμώ τα άτομα, και χάρη στη μουσική έχω κάνει κάποιες πολύ όμορφες φιλίες, όμως η αλήθεια είναι ότι έχω πέσει πάνω σε αρκετούς κόπανους που το παίζουν ιστορία χωρίς λόγο.\nΌντας χαλαρός τύπος που δεν ασχολείται με κόντρες και δεν ενθουσιάζεται με τις φανφάρες που πετάει ο καθένας, ζω για να ακούω τις ατάκες που πέφτουν γύρω μου. Όπως συμβαίνει σε όλους τους χώρους, πάντα υπάρχει ένας τύπος που είτε θέλει να σου διδάξει μπαλίτσα, επειδή νομίζει πως είναι φτασμένος είτε νιώθει την ανάγκη να υπερβάλει, για να ξεχωρίσει σε μια παρέα που αποτελείται από ανθρώπους που έχουν την ίδια ιδιότητα. Μέσα στα χρόνια λοιπόν, είχα την τύχη να ακούσω μεγάλες ατάκες αλλά και να συναντήσω σε μπαρ έναν μεθυσμένο μαλλιά που απαιτούσε να μου δείξει ένα τατουάζ με τη γλώσσα των Rolling Stones που είχε βαρέσει μικρός, ακριβώς πάνω από το βυζί του. Για καλή σας τύχη επέλεξα να επικεντρωθώ όχι εκεί, αλλά στις πιο γραφικές ατάκες που έχω ακούσει μέσω της συναναστροφής μου με μουσικούς.\n«Αν δεν ακούς το τακούνι της μπότας να χτυπά ρυθμικά στο πάτωμα, δεν είναι blues»\nΠρόκειται για μία από τις πρώτες ατάκες που άκουσα ποτέ ως μουσικός από «συνάδελφο». Ήμουν περίπου 17 χρονών και είχα πιάσει κουβέντα με ένα παιδί στην ηλικία μου που έπαιζε σε μια hard rock μπάντα. Το όνειρό του ήταν να γίνει μπλουζίστας και ήταν από αυτούς που για κάποιο περίεργο λόγο θεωρούσαν ότι το να ντύνεσαι σαν αμερικάνος γελαδάρης σε μετατρέπει αυτομάτως σε blues περσόνα. Εγώ τότε άκουγα και έπαιζα punk rock, μουσική που αφόρισε με τρομερή ευκολία με τη φράση, «ε, δεν είναι μουσική αυτή, σιγά, τι παίζουν;». Συνέχισε με τη δεύτερη επική ατάκα: «Αν δεν ακούς το τακούνι της μπότας να χτυπά ρυθμικά στο πάτωμα, δεν είναι blues». Σημειωτέον ότι δεν είχα ζητήσει ποτέ την άποψή του, την έλεγε μόνος του σαν γερόλυκος fan των Deep Purple που αράζει σε παρακμιακά μπαρ όπου σερβίρουν ακόμη και αναψυκτικά μπόμπες. Με δυο λόγια, ο τρελός καουμπόι γείωσε με την αποψάρα του καλλιτέχνες όπως ο B.B. King και ο John Lee Hooker επειδή νόμιζε πως οι μπότες ήταν το next big thing. Τελικά, αποδείχθηκε λάθος και το γύρισε στη μαγειρική. Τον φαντάζομαι στην κουζίνα να λέει σε κάποιον νέο σεφ, «αν δεν δεις το μαχαίρι να βγάζει σπίθες ενώ κόβεις το κρέας, δεν είναι κρέας».\n«Δες τους. Αλητεία και καλά, αλλά η στάση σώματος είναι μελετημένη»\nΆλλη μια ιστορία από τα ατίθασα νιάτα μου. Ήμουν 20 χρονών και έπαιζα σε μία indie μπάντα που είχε ίσως ένα από τα χειρότερα ονόματα στην ιστορία της μουσικής. Λεγόμασταν Coffeeend - δεν ξέρω γιατί, δεν ήταν δική μου ιδέα και σχεδόν ποτέ δεν κατάφερε κάποιος εκτός μπάντας να μας προσφωνήσει σωστά με την πρώτη. Τέλος πάντων. Εκείνη την εποχή κάναμε πρόβες σε ένα στούντιο στα νότια προάστια, το οποίο άνηκε σε έναν μπαρουτοκαπνισμένο τζαζίστα. Αυτός, βλέποντάς μας να προσπαθούμε ανεπιτυχώς να ακουστούμε σαν τους Franz Ferdinand, θέλησε να μας κάνει μαθήματα rock & roll. Έτσι, ένα απόγευμα μας έβαλε κάτω και άρχισε να μας δείχνει βιντεάκια από συγκροτήματα που ο ίδιος πίστευε ότι θα έχουν θετική επιρροή στον ήχο μας. Τα περισσότερα δεν τα θυμάμαι, όμως δεν θα ξεχάσω ποτέ το γεγονός ότι ο τύπος εστίασε στους Journey. Δεν λέω ότι δεν είναι αξιοσέβαστη μπάντα, όμως ουδεμία σχέση είχαν με αυτό που κάναμε εμείς τότε. Στα αυτιά του jazz μουσικού ακουγόμασταν πολύ χύμα και πιστεύω πως στον κόσμο του οι Journey ήταν ό,τι πιο φρέσκο μπορούσε να φανταστεί. Για 45 λεπτά μας ανέλυε το γεγονός ότι ενώ τα σπάνε και είναι αλητεία, έχουν μελετημένη στάση σώματος για να βγαίνει σωστά ο ήχος. Κάθε δύο δευτερόλεπτα πατούσε pause και μας ανέλυε τη στάση του σώματος των μελών, για να μας αποδείξει πως ενώ τα «σπάγανε» -που δεν τα σπάγανε, ακίνητοι κάθονταν- κρατούσαν τα όργανα τους σταθερά. Τρελό κάψιμο εκείνη τη μέρα.\n«Αν δω ποτέ μπροστά μου αυτόν τον Billie Joe Armstrong, θα τον δείρω»\nΗ αλήθεια είναι πως ποτέ δεν ονειρεύτηκα να μάθω κιθάρα για να σολάρω όπως κάνει ο Carlos Santana μετά από κάθε ατάκα του εκάστοτε τραγουδιστή που τον συνοδεύει. Αυτό που ήθελα, ήταν απλώς να μάθω μερικές συγχορδίες για να παίζω punk rock και να γράφω τα δικά μου τραγούδια. Στα νότια προάστια των αρχών της δεκαετίας του 2000 όμως, το να ακούς τη συγκεκριμένη μουσική σου εξασφάλιζε δύο πράγματα: κοινωνική απομόνωση -εντάξει ακούγεται πιο σοβαρό απ' ό,τι πραγματικά ήταν- και κράξιμο από old school καθηγητές κιθάρας. Στα 14 μου ξεκίνησα μαθήματα και την πρώτη μέρα ο καθηγητής μου -ένας τύπος με μηχανή και δερμάτινο μπουφάν- μου ζήτησε να του βάλω μερικά τραγούδια που μου αρέσουν, για να τσεκάρει τα ακούσματα μου. Εκείνη την εποχή έλιωνα το «Dookie» των Green Day -ok, δεν είναι και ο πιο punk rock δίσκος, αλλά δεν θα πω ψέματα- και έτσι του έβαλα το «Basket Case». Ο τύπος βάρεσε κρισάρα και προχώρησε σε ένα κρεσέντο προσβολών προς τον frontman της μπάντας, Billie Joe Armstrong. Για κάποιο περίεργο λόγο θεωρούσε ότι οι Green Day είχαν καταστρέψει την παγκόσμια μουσική και πως ο τραγουδιστής τους ήταν ένα ατάλαντο καθίκι. Η επική ατάκα ήρθε στο τέλος του ξεχέσματος με την απειλή πως, αν τον πετύχαινε στον δρόμο, θα τον έδερνε. Εννοείται πως δεν κάναμε δεύτερο μάθημα και εν τέλει έμαθα κιθάρα μόνος μου κλέβοντας περιοδικά και βιβλία.\n«Για να φτάσεις εδώ που είμαι εγώ, πρέπει να φας πολλά σκατά»\nΕντάξει, αυτή η φράση γενικά έχει μια βάση: Όταν όμως βγαίνει από το στόμα ενός ημιέμπειρου τύπου από τοπική μπάντα που νομίζει πως είναι ο Prince της Άνω Γλυφάδας, επειδή παίζει μια φορά την εβδομάδα σε τοπική παμπ, το πράγμα αλλάζει. Ειλικρινά, πόσες κακουχίες παίζει να πέρασε ο άνθρωπος αυτός για να φτάσει με το αυτοκίνητο από το σπίτι του στο μαγαζί; Πόσες ξάγρυπνες νύχτες πέρασε δακρυσμένος με σκοπό να τελειοποιήσει το μουσικό του έργο, ώστε να φτάσει στο επίπεδο να παίξει στην παμπ που πήγαιναν οι Αμερικάνοι της περιοχής για να μεθύσουν και να δουν μπέιζμπολ; Το αστείο είναι ότι, όπως γίνεται συνήθως, δεν του ζήτησα συμβουλές, ούτε τον ρώτησα πώς τα κατάφερε. Απλώς, πάνω σε μια κουβέντα που είχαμε σε κοινή παρέα με μερικούς ακόμη μουσικούς άρχισε να αυτοαποθεώνεται. Ήταν λίγο μεγαλύτερος από εμένα και μάλλον πίστευε πως τον έβλεπα σαν πρότυπο, χωρίς βεβαίως να του έχω δώσει τέτοιο δικαίωμα. Δυστυχώς, δεν τον έχω δει εδώ και χρόνια. Έχω μεγάλη περιέργεια να μάθω αν παίζει ακόμη μουσική πάντως.\n«Οι Beatles είναι υπερεκτιμημένοι»\nΌταν ακούς έναν μουσικό να κράζει κλασικές αξίες όπως τα Σκαθάρια ή τους Stones, κόψε λάσπη και φύγε μακριά. Όχι, δεν είμαι υπέρ του συνδρόμου της ιερής αγελάδας, όμως μου φαίνεται αδιανόητο να υποτιμά κάποιος μπάντες και καλλιτέχνες που έχουν γαλουχήσει μουσικά τις μισές του επιρροές, άρα κατά βάθος και εκείνον. Ειδικά, όταν το μεγαλύτερο του επίτευγμα -άκρως σεβαστό κατά τ' άλλα- είναι πως μάζεψε 100 άτομα σε ένα live και πούλησε είκοσι δίσκους. Αυτή την ατάκα την έχω ακούσει -με μικρές παραλλαγές- πάνω από τρεις φορές. Μάλιστα, σε όλες τις περιπτώσεις ο «δράστης» ήταν μέλος κάποιας hyped μπάντας που νόμιζε ότι με το να κράξει μπροστά σε κόσμο κάποιους αναγνωρισμένους καλλιτέχνες, θα μετατραπεί σε Sifu της μουσικής. Εντωμεταξύ, αυτοί οι τύποι -προσποιούνται ότι- ακούνε τις χειρότερες μουσικές. Θα τους δεις να κλείνουν τα μάτια και να γκρουβάρουν με κάτι ακαταλαβίστικα μπλεγμένους ηλεκτρονικούς ήχους (που ακούγονται λες και έχεις βάλει ένα μωρό να πατάει τυχαία κουμπάκια σε sampler) ή με μούφα ethnic μουσικούς, που απλώς ξεπατικώνουν κομμάτια από καλλιτέχνες προηγούμενων δεκαετιών και τα πλασάρουν ως δικά τους. Όπως και να 'χει, μετά από κανένα χρόνο τους ξεχνούν όλοι και δεν τους βλέπεις ποτέ ξανά.\nΑυτοί που Τόλμησαν να Παραιτηθούν στην Ελλάδα της Ανεργίας Εξηγούν Γιατί το Έκαναν\nΤο Ελληνικό Ίντερνετ Θρηνεί για τη Nutella\nΑπό τον Ανδρέα Παπανδρέου Μέχρι τον Μαραντόνα, σε Aυτό το Ξενοδοχείο Γράφτηκε η Σύγχρονη Ιστορία της Θεσσαλονίκης\nTagged:Billie Joe ArmstrongBeatlesOpinionατάκεςμουσικοίμπάντεςγραφικόμετρογραφικές


Arya, Bran και Lyanna Mormont μαζί στα γυρίσματα της 7ης σεζόν του Game of Thrones! (PICS) | Game Of Thrones GR Fans\nΑρχική σελίδα Ηθοποιοί Θεωρίες-Σπόιλερ Season 7 Arya, Bran και Lyanna Mormont μαζί στα γυρίσματα της 7ης σεζόν του Game of Thrones! (PICS)\nArya, Bran και Lyanna Mormont μαζί στα γυρίσματα της 7ης σεζόν του Game of Thrones! (PICS)\nΗ Daily Mail δημοσίευσε νέες φωτογραφίες της ηθοποιού Maisie Williams, η οποία παίζει την Arya Stark για έξι χρόνια.\nΦοράει ένα εξαιρετικά ενδιαφέρον κοστούμι που θα μπορούσε να δώσει κάποιες λεπτομέρειες για το τι θα κάνει το επόμενο έτος.\n— Game of Photos (@gamofphoto) 11 Οκτωβρίου 2016\nTo συγκεκριμένο κουστούμι το έχουμε δει κυρίως σε βόρειους λαούς και κυρίως στο Winterfell. Όπως θα δείτε και στις παρακάτω εικόνες ο Bran από την προηγούμενη season φοράει κάτι αντίστοιχο, αλλά και οι Ned και Robb Stark επίσης... Λέτε;;;\nΜπορεί να θέλουμε πολύ να δούμε την Arya ξανά πίσω στο Winterfell, αλλά μην ξεχνάμε πως η Arya είναι πια μια δολοφόνος που σίγουρα δεν θέλει να τραβάει την προσοχή, και με την συγκεκριμένη ενδυμασία να γίνετε ένα με το πλήθος στον δρόμο που έχει ακολουθήσει.\nΤέλος αξίζει να σημειωθεί πως στα γυρίσματα μαζί με την Maisie Williams βρέθηκαν ο Isaac Hempstead Wright που υποδύεται τον Bran αλλά και η Bella Ramsey που υποδύεται την Lyanna Mormont.\nΛέτε να δούμε κάποια επανένωση της Arya και του Bran όπως είχαμε της Sansa και Jon στην 6η season;;;..... Υπομονή....!


Γερμανία: Πράσινο φως στον Σουλτς | Η ΚΑΘΗΜΕΡΙΝΗ\nO ηγέτης των Σοσιαλδημοκρατών Μάρτιν Σουλτς χειρονομεί στη διάρκεια του συνεδρίου στο Βερολίνο.\n08.12.2017 • 08:58\nΒΕΡΟΛΙΝΟ. Το συνέδριο των Γερμανών Σοσιαλδημοκρατών έδωσε χθες εντολή στην ηγεσία του κόμματος να διερευνήσει το ενδεχόμενο έναρξης διαπραγματεύσεων με στόχο την κυβερνητική συνεργασία με τους Χριστιανοδημοκράτες της Αγκελα Μέρκελ. Παράλληλα, το συνέδριο επανεξέλεξε πρόεδρο τον Μάρτιν Σουλτς, σε ψηφοφορία χωρίς αντίπαλο, με ποσοστό 81,9%.\n«Δεν πρέπει να κυβερνήσουμε με κάθε τίμημα. Αλλά ούτε και πρέπει να απορρίψουμε τη συμμετοχή στην κυβέρνηση υπό οποιεσδήποτε συνθήκες. Αυτό που μετράει είναι τι θα μπορέσουμε να κάνουμε» είπε ο Σουλτς στους συνέδρους, οι οποίοι ενέκριναν με μεγάλη πλειοψηφία την πρότασή του. Η ηγεσία είχε προηγουμένως αποδεχθεί να συγκληθεί έκτακτο συνέδριο τον Ιανουάριο, προκειμένου να αποφασίσει το σύνολο των μελών του κόμματος αν συντρέχουν οι συνθήκες για έναρξη επίσημων διαπραγματεύσεων. Το αρχικό σχέδιο ήταν να λάβει την απόφαση αυτή κλειστός κύκλος 45 ηγετικών στελεχών. Στη λήξη των διαπραγματεύσεων, που υπολογίζεται την άνοιξη, η συμφωνία κυβερνητικής συνεργασίας θα τεθεί σε ψηφοφορία από την κομματική βάση.\nΟι αντιρρήσεις στην κυβερνητική συνεργασία προήλθαν κυρίως από τη νεολαία του κόμματος, εκπρόσωποι της οποίας επεσήμαναν ότι η διαδοχική συμμετοχή σε «μεγάλους συνασπισμούς» με τους Χριστιανοδημοκράτες έχει υποσκάψει τη διακριτή ταυτότητα του κόμματος. Το ψήφισμα της νεολαίας ανέφερε ότι το κόμμα έχει «ιστορική ευθύνη» να παραμείνει στην αντιπολίτευση και να μην παραχωρήσει τα σκήπτρα της αξιωματικής αντιπολίτευσης στους ακροδεξιούς λαϊκιστές του AfD. Κατά την χθεσινή του ομιλία, ο Σουλτς παραδέχθηκε ότι το κόμμα βρίσκεται σε δεινή θέση. «Δεν χάσαμε μόνο αυτές τις εκλογές, αλλά και τις τρεις προηγούμενες» είπε. «Δεν είναι μόνο το 1,7 εκατ. ψήφων που χάσαμε αυτή τη φορά. Από το 1998 έχουμε χάσει 10 εκατ. ψήφους – τους μισούς μας ψηφοφόρους».\nΟ Σουλτς ζήτησε την υποστήριξη των συνέδρων προκειμένου οι Σοσιαλδημοκράτες να υλοποιήσουν ένα πρόγραμμα «κοινωνικής Ευρώπης». «Το SPD είναι απαραίτητο για μια δίκαιη Ευρώπη που καινοτομεί» είπε. «Η χώρα μας δεν αντέχει άλλα τέσσερα χρόνια ευρωπαϊκής πολιτικής τύπου Σόιμπλε» προσέθεσε, λησμονώντας, προσωρινά, ότι το κόμμα του μετείχε στην κυβέρνηση αυτή. «Οταν τα κράτη δεν μπορούν να ισοσκελίσουν τους προϋπολογισμούς τους, οι Βρυξέλλες τους επιβάλλουν δρακόντειες κυρώσεις. Αν μπορούμε να βρούμε δισεκατομμύρια για να διασώζουμε τράπεζες, αλλά χρειάζεται να δίνουμε μάχες για μικροποσά για τη στήριξη της νεανικής εργασίας, τότε αυτή σίγουρα δεν είναι η δική μου Ευρώπη», προσέθεσε, στρεφόμενος παράλληλα εναντίον μεγάλων εταιρειών όπως οι Apple, Facebook και Google και υποστηρίζοντας ότι η Ε.Ε. είναι απαραίτητη προκειμένου να υποχρεώσει τους κολοσσούς αυτούς να τηρούν τους κανόνες.\nΟ Σουλτς επανέφερε τη συζήτηση περί ευρωπαϊκού συντάγματος, η οποία είχε μπει στο ψυγείο μετά την απόρριψη του Ευρωσυντάγματος σε δημοψηφίσματα στη Γαλλία και στην Ολλανδία το 2005. «Θέλω μια συνταγματική συνθήκη ώστε να δημιουργηθεί μια ομοσπονδιακή Ευρώπη» είπε ο επικεφαλής των Σοσιαλδημοκρατών και πρώην πρόεδρος του Ευρωκοινοβουλίου, προσθέτοντας ότι «αυτή θα παρουσιαστεί στα κράτη-μέλη και όποια χώρα διαφωνεί, απλά θα αποχωρήσει από την Ε.Ε.». Προσέθεσε ότι οι ευρωπαϊκές αξίες υπονομεύονται συστηματικά από την Πολωνία, ενώ η Ουγγαρία απομακρύνεται όλο και περισσότερο από την Ε.Ε., κλείνοντας μεγάλες επιχειρηματικές συμφωνίες με την Κίνα.


Τετάρτη, 03 Νοεμβρίου 2021 23:30\nΟμαλά κύλισε η αποψινή συνεδρίαση της Δημοτικής Επιτροπής Διαβούλευσης του Δήμου Ερέτριας, με μοναδικό θέμα τον προϋπολογισμό του 2022, η οποία διήρκησε περίπου 2 ώρες.\nΟι σύνεδροι κατέθεσαν τους προβληματισμούς τους για διάφορά θέματα στα οποία απάντησε ο Δήμαρχος Ιωάννης Δημητρόπουλος και ο Προϊστάμενος Οικονομικών Υπηρεσιών Αριστείδης Φυλακτός.\nΗ αξιοποίηση του Νησιού των Ονείρων, η αξιοποίηση του ΘΈΑΛΟΣ, η αξιοποίηση της αγροτικής περιουσίας του δήμου, η είσπραξη των τελών από τις ΑΠΕ, το καταφύγιο αδέσποτων ζώων , η δημιουργία ποδηλατοδρόμων, τα χρήματα για την πολιτική προστασία, η αναγκαιότητα δημιουργίας ενός πολιτιστικού χώρου στην Αμάρυνθο, η διαχείριση των χρημάτων από τις φυσικές καταστροφές κ.α, ήταν τα θέματα που απασχόλησαν τη συνεδρίαση.\nΤη συζήτηση άνοιξε ο δήμαρχος Ερέτριας Ιωάννης Δημητρόπουλος ο οποίος ανέφερε ότι ο προϋπολογισμός του Δήμου για το 2022 ανέρχεται στο ποσό των 14.696.291€. Αναφέρθηκε διεξοδικά στα έσοδα και στα έξοδα, τονίζοντας ότι η φετινή χρονιά θα είναι ακόμα πιο δύσκολη για τα οικονομικά του δήμου.\n«Ο Προϋπολογισμός του 2022 καταρτίζεται κάτω από αντίξοες και παράδοξες συνθήκες. Και υπό το καθεστώς σοβαρής αβεβαιότητας για τρεις κυρίως λόγους» είπε ο κ. Δημητρόπουλος και συνέχισε:\n«Πρώτον: Η πανδημία. Κανένας δεν ξέρει πότε αυτή θα τελειώσει. Και πότε η παγκόσμια οικονομία θα μπει στην κανονικότητα. Δεύτερον: Είναι το κόστος της ενέργειας. Θα έχει επιπτώσεις σε μας κυρίως στον ηλεκτροφωτισμό και τρίτον: Είναι το περιβαλλοντικό τέλος, που φέτος εφαρμόζεται στα απορρίμματα και είναι 20€/τόνος. Εδώ, θα πρέπει όλοι μας να βάλουμε πλάτη, σε ότι αφορά τη διαχείριση των απορριμμάτων. Θα πρέπει να μειώσουμε τον όγκο των απορριμμάτων.»\nΌπως είπε στη συνέχεια ο δήμαρχος, μαζί με άλλους δήμους έχουν κάνει ήδη ενέργειες, γιατί είναι αβάσταχτο το κόστος.Θέλουν να το επωμισθεί το κράτος, καθώς είναι οδηγία της Ε.Ε. και θα πρέπει κάποιος να το πληρώσει. Μέχρι τέλος Δεκεμβρίου θα έχει παρθεί απόφαση από το Υπουργείο για το που αυτό θα μετακυλήσει.\nΣε ερώτηση που έθεσε ο σύνεδρος, Νίκος Τσιμπίδης σχετικά με τα χρήματα από τις ΑΠΕ (Ανανεώσιμες Πηγές Ενέργειας), όπου δεν έχει μπει στον κωδικό κανένα ποσό για το 2022. ο κ. Φυλακτός απάντησε ότι δεν έχει γίνει καμία κατάθεση για το 2021. Αν γίνει από δω και πέρα, θα μπούνε στην πρώτη αναμόρφωση του προϋπολογισμού το 2022 που είναι υποχρεωτική. Και πέρυσι μπήκαν χρήματα για το 2020 και το 19, στις 31.12.21.\nΕίναι γύρω στις 160.000€ που αφορά τη χρονική περίοδο 2019 και ένα κομμάτι του 2020, όπως είπε ο κ. Φυλαχτός. Από αυτά το 80% είναι να πάρουν σε έργα οι κοινότητες που έχουν αντισταθμιστικά. Και έχει γίνει ήδη κατανομή σε έργα. Τα υπόλοιπα τα διαχειρίζεται ο δήμος.\nΜε αφορμή τα έσοδα του δήμου από την αξιοποίηση της αγροτικής περιουσίας του δήμου, το αναγραφόμενο ποσό είναι 1000€. Έγινε αφορμή ώστε να γίνει γνωστό από τον κ. Φυλακτό ότι καταγράφεται η αγροτική περιουσία του δήμου προκειμένου άμεσα να μπορούν να δημοπρατηθούν οι εκτάσεις καθώς υπάρχει αυξημένο ενδιαφέρον γι’αυτές από δημότες, και να τα μισθώσει ο δήμος.\nΣτη συνέχεια, έγινε αναφορά για την αξιοποίηση του Νησιού των Ονείρων. Το λόγο πήρε ο δήμαρχος ο οποίος για ακόμα μία φορά ξεκαθάρισε ότι το θέμα θα λυθεί και το Νησί θα αξιοποιηθεί θέλουν δε θέλουν κάποιοι. Αρκεί να καταλάβει ο κόσμος ότι ο δήμος διαχειρίζεται τα 18,5 από τα 46 στρέμματα που είναι συνολικά. Ενώ πληρώνει τα σπασμένα περασμένων δημοτικών αρχών σήμερα ο δήμος καθώς πληρώνει για το Νησί 180.000€ το χρόνο. Και όπως είπε ο κ. Δημητρόπουλος παρακαλάνε να σταματήσει η οφειλή αυτή στα 5.000.000€ όπως είναι γιατί ο ορκωτός, φοβάται ότι το ποσό μπορεί να ανέβει κι άλλο. «Θα μισθώσουμε αυτό που είναι ξεκάθαρο» είπε ο δήμαρχος.\n«Μήλον της Έριδος» αποτελεί για πολλούς και το ακίνητο που βρίσκεται στην είσοδο της Ερέτριας. Μετά τις τελευταίες εξελίξεις στο ΘΕΑΛΟΣ και τα όσα είδαν το φως της δημοσιότητας σχετικά με το δρόμο που φαίνεται στα χαρτιά ότι περνάει μέσα από τη συγκεκριμένη έκταση, ο κ. Δημητρόπουλος ξεκαθάρισε ότι το θέμα ερευνάται. Θα γίνει τοπογραφικό διάγραμμα της έκτασης που ανήκει στο δήμο και τότε θα γίνουν και οι ενέργειες που πρέπει για μίσθωμα του ακινήτου.\nΣε ότι αφορά τον προβληματισμό συνέδρου αναφορικά με τα χρήματα που διαθέτει ο δήμος για την Πολιτική Προστασία, ο κ. Δημητρόπουλος είπε ότι ο δήμος της Ερέτριας παίρνει 39.000€. Από αυτά τα 12.000€ δίνονται στις Εθελοντικές Ομάδες, 2.000€ στην πυροσβεστική για να αλλάζουν τα λάστιχα στα αυτοκίνητα και 3.000€ έδωσαν για την αγορά μηχανημάτων όπως αλυσοπρίονα και άλλα εξαρτήματα. Τα υπόλοιπα, πήγαν σε καθαρισμούς δρόμων ενώ για τα κλαδέματα έβαλαν χρήματα από το δήμο ξεχωριστά από αυτά αφού δεν έφτασαν.\nΕύλογο το ερώτημα που τέθηκε από τον ίδιο σύνεδρο στη συνέχεια και αφορά την δαπάνη ύψους 372.000€ για την κατασκευή του Καταφυγίου αδέσποτων ζώων σε χώρο που θα νοικιάσει ο δήμος για 15 χρόνια. Γιατί όχι σε ιδιόκτητο χώρο; Η απάντηση δόθηκε από το δήμαρχο ο οποίος ανέφερε ότι αυτό θα χρηματοδοτηθεί μέσα από πρόγραμμα και όταν έτρεχε η ημερομηνία για την κατάθεση της μελέτης δεν υπήρχε ακίνητο του δήμου να γίνει. Έτσι έγινε, για να μη χαθεί η χρηματοδότηση όπως επίσης επεσήμανε ότι όλος ο εξοπλισμός μεταφέρεται και έτσι δε θα δημιουργήσει πρόβλημα η μετεγκατάσταση αυτού, στο μέλλον.\nΓια την κατανομή των χρημάτων που έχει πάρει ο δήμος για τις φυσικές καταστροφές απάντησε ο δήμαρχος. Ο κ. Δημητρόπουλος είπε ότι ο δήμος έχει πάρει 1.000.000€, από αυτά έχει δαπανήσει μόνο 194.000€ για την αποκατάσταση του δρόμου Ερέτρια-Γυμνού και προς τη Σέττα και τον Αγιο Νικόλαο.\nΗ Πρόεδρος του Συλλόγου Γυναικών Αμαρύνθου κα Μπαρσάκη ρώτησε σχετικά με την κατασκευή ενός πολιτιστικού κέντρου στην Αμάρυνθο. Όπως επίσης ζήτησε να δουν ακόμα και την ίδρυση Μουσείου για να φιλοξενηθούν τα αρχαιολογικά ευρήματα από τις ανασκαφές. Σε ότι αφορά το πρώτο, η απάντηση του δημάρχου ήταν ότι ψάχνουν για οικόπεδο και πως δεν προβλέπεται κάτι στο φετινό προϋπολογισμό. Για το θέμα του Μουσείου δεν το βρίσκει απαραίτητο ο δήμαρχος από τη στιγμή που υπάρχει στην Ερέτρια.\nΤέλος, τέθηκε και ο προβληματισμός για τη στήριξη των άπορων του δήμου. Ο κ. Δημητρόπουλος επεσήμανε ότι ο Νόμος δεν τους δίνει τη δυνατότητα οικονομικής στήριξης. Ότι υπάρχουν κοινωνικά προγράμματα και πως ήδη υπάρχουν σε κωδικό 10.000€, για τροφιμα. Να σημειωθεί εδώ ότι ο κ. Φυλακτός ανακοίνωσε την ίδρυση κοινωνικού παντοπωλείου στο δήμο, μέχρι το τέλος του χρόνου.\nΟ Πρόεδρος του Δ.Σ, Αντώνης Ανδρουλάκης συντόνιζε τη συζήτηση. Ο Δήμαρχος Ερέτριας άκουσε με προσοχή τους προβληματισμούς των συνέδρων και απάντησε σε όλα τα θέματα. Στο τέλος μάλιστα, μετά από πρόταση του κ. Ανδρουλάκη, ο δήμαρχος απάντησε και σε άλλα θέματα που δεν αφορούσαν τον προϋπολογισμό. Έκανε ενημέρωση για την παράκαμψη της Αμαρύνθου μετά από ερώτημα του κ. Παπαγγελή.\nΤελευταία τροποποίηση στις Πέμπτη, 04 Νοεμβρίου 2021 11:23\nΔΗΜΟΣ ΕΡΕΤΡΙΑΣ ΠΡΟΥΠΟΛΟΓΙΣΜΟΣ 2022\nΔΗΜΟΤΙΚΗ ΕΠΙΤΡΟΠΗ ΔΙΑΒΟΥΛΕΥΣΗΣ ΔΗΜΟΥ ΕΡΕΤΡΙΑΣ\nΜια γροθιά οι Σύλλογοι χωριών του Δήμου Διρφύων –Μεσσαπίων για το Συλλαλητήριο το Σάββατο στην Αθήνα- Διαβάστε ποια είναι τα αιτήματα τους…\nMνημόνιο συνεργασίας ανάμεσα στο 5ο Πρότυπο Γυμνάσιο Χαλκίδας και στο Γυμναστικό Σύλλογο Νεάπολης Χαλκίδας


Ιερά Μητρόπολη Αλεξανδρουπόλεως & Τραϊανουπόλεως: 4/12/2017. Πανήγυρις Ι.Ν. Αγίας Βαρβάρας Αμφιτρίτης και Δοξολογία για την προστάτιδα του Πυροβολικού.\n4/12/2017. Πανήγυρις Ι.Ν. Αγίας Βαρβάρας Αμφιτρίτης και Δοξολογία για την προστάτιδα του Πυροβολικού.\nΤην Δευτέρα 4 Δεκεμβρίου η Εκκλησία μας εόρτασε την ιερά μνήμη της Αγίας μεγαλομάρτυρος Βαρβάρας, την οποία έχει ως προστάτιδα Αγία το Πυροβολικό τμήμα του στρατού της πατρίδος μας.\nΤο πρωί της Δευτέρας ο Μητροπολίτης μας κ. Άνθιμος τέλεσε την Αρχιερατική Θεία Λειτουργία στον πανηγυρίζοντα Ιερό Ναό Αγίας Βαρβάρας στο χωριό Αμφιτρίτη του Δ.Δ. Τραϊανουπόλεως, παρουσία πλήθους πιστών από την Αμφιτρίτη, τα γύρω χωριά και την Αλεξανδρουπόλη.\nΑμέσως, μετά ο Μητροπολίτης μας μετέβη στο Στρατόπεδο Ιωάννου και στην 138 ΑΚ/ΜΜΠ, όπου υπάρχει το παρεκκλήσιο της Αγίας Βαρβάρας. Εκεί τελέσθηκε παρουσία των Στρατιωτικών Αρχών η επίσημη Δοξολογία για την προστάτιδα του Πυροβολικού.


Δεν ξέρω Βασίλη αλλά νομίζω ότι πρέπει μόνοι μας να βρούμε τη διέξοδο για να ξαναδούμε το φως της ημέρας στον τόπο μας. Η Ειμαρμένη μας έχει ξεχάσει από καιρό. Καλό σου βράδυ.\nΡένα μου καλησπέρα... παρότι Αντώνης και όχι Βασίλης, ήθελα να σημειώσω ότι αν μας έχει ξεχάσει η Ειμαρμένη, δεν ξέρω αν είναι τελικά θετικό ή αρνητικό... προς αναζήτηση...\n31 Ιανουαρίου 2010 - 10:39 μ.μ.\nΊσως μας έχει ξεχάσει η Ειμαρμένη,\nαλλά νομίζω το Αθάνατο Ελληνικό\nπνεύμα δεν πρέπει να σβήσει,\nκαι πρέπει να αγωνιστούμε να να το\nΕυχαριστώ για τη φιλοξενία....\nΚαι για το πέρασμά σου.\nφτάνει μόνο φίλε Dromea να έχουμε κατά νου όχι μόνο τις σημαντικές επιτεύξεις των Ελλήνων -διότι δεν μου αρέσει να λέω των 'αρχαίων'- αλλά και τα βαριά τους λάθη... υπάρχουν 'κουσούρια' που κουβαλάμε από τότε, όπως ας πούμε η εύκολη καταξίωση και η πιο εύκολη ακόμα απαξίωση, ο άκριτος εγκιβωτισμός οιασδήποτε αλλοπρόσαλλης συμπεριφοράς που μας κεντρίζει το ενδιαφέρον, η λανθασμένη ματιά στο ελληνικό -με εθνικομιλιταριστικοπατριωτικούς φακούς ας πούμε που κάνουν αναγνώσεις διαστρεβλωμένες... πάντως το Ελληνικό Πνεύμα δεν πεθαίνει... άλλωστε επιβίωσε χιλιάδες χρόνια... σ'ευχαριστώ πολύ για την παρουσία σου... να σαι καλά...


Πάτρα: Αυτό είναι το «κλειδί» για να ομολογήσει η Ρούλα Πισπιρίγκου | Simple News\nΠάτρα: Αυτό είναι το «κλειδί» για να ομολογήσει η Ρούλα Πισπιρίγκου\nO πρώην σύντροφος της Ρούλας Πισπιρίγκου, ο άντρας με τον οποίο είχε σχέση πριν παντρευτεί τον Μάνο Δασκαλάκη, «έσπασε» τη σιωπή του και μίλησε για την 33χρονη γυναίκα.\nΜαζί με τη νυν σύζυγό του περιέγραψαν άγνωστα περιστατικά από τις κηδείες της Μαλένας και της Τζωρτζίνας.\n«Τα είχαμε παλιά με τη Ρούλα. Πριν από μένα τα είχε με τον κολλητό μου. Η σχέση η δική μας κράτησε 1,5 μήνα. Μας εκβίαζε εμάς, εμένα με εκβίαζε για τον φίλο μου και μετά εκβίαζε τον φίλο μου σε μένα» είπε χαρακτηριστικά.\n«Δεν πιστεύω ότι το έχει κάνει ο Μάνος»\nΑναφερόμενος στη σύλληψη της Ρούλας, ο πρώην σύντροφός της είπε ότι ήταν κάτι που περίμενε: «Για τον Μάνο δεν είμαι τόσο σίγουρος. Δεν πιστεύω ότι το έχει κάνει ο Μάνος και σε μια συζήτηση που είχαμε πριν πέντε μέρες μου είπε ότι έχει χάσει τη γη κάτω από τα πόδια του. Μού είπε ότι δεν το περίμενε αυτό και μου ζήτησε συγγνώμη για μια ανάρτηση που είχα κάνει για τη Ρούλα», είπε.\n«Ήταν τρελή. Αυτό που ήθελε θα το είχε» θα πει χαρακτηριστικά.\nΟ πρώην σύντροφος της Ρούλας μίλησε και για την κηδεία της Τζωρτζίνας: «Δεν ήταν τόσο πολύ ότι νοιάζονταν για το παιδί που έχει πεθάνει. Πιο πολύ η Ρούλα, δε μου φάνηκε ότι την ένοιαξε η κηδεία. Εδώ την ψάχνανε, είχε πάει για καφέ λέει» αποκάλυψε και πρόσθεσε ότι πριν λίγες ημέρες συγγενικό του πρόσωπο δέχθηκε απειλές από τη Ρούλα.\nPrevious Ζέρβας: «Η νέα Αριστοτέλους θα είναι η βιτρίνα σε όλη την Ευρώπη»\nNext Ρούλα Πισπιρίγκου: «Δεν έδωσα εγώ την κεταμίνη στην Τζωρτζίνα» – Ζητά έρευνα στο νοσοκομείο


PROTOTYPE 2® | Παιχνίδια PS3 | PlayStation\nΣας καλωσορίζουμε στο New York Zero… ήρθε η στιγμή να εξοντώσετε το δημιουργό σας.\nΠρογραμματιστής: Radical Entertainment\nΑκολουθήστε το νεοφερμένο James Heller στην προσπάθειά του να κατατροπώσει τον αντιήρωα του πρώτου PROTOTYPE, Alex Mercer, μέσα στο μολυσμένο New York Zero.\nΚυνηγήστε και εξοντώστε καίριους στόχους για να αποσπάσετε πληροφορίες και νέες ισχυρές δεξιότητες καθώς αναζητάτε την πραγματική αιτία πίσω από τη μόλυνση του Heller.\nΑποκτήστε πρόσβαση στο δίκτυο υπολογιστών Blacknet για να ανακαλύψετε τις ενέργειες του μυστικού στρατιωτικού προσωπικού και να καταστρέψετε νέες, παραμορφωτικές ιικές μεταλάξεις.\nΕκτυλισσόμενο μερικούς μήνες μετά τα γεγονότα του πρώτου PROTOTYPE, όπου μια ιδιαίτερα σατανική μόλυνση εξαπλώθηκε στη Νέα Υόρκη προκαλώντας τρομερές μεταλλάξεις, το PROTOTYPE 2 σας καλεί να ξαναεπισκεφτείτε τη - ρημαγμένη από ένα θανάσιμο ιό - Μητρόπολη του Κόσμου. Βρισκόμαστε στη New York Zero - ή NYZ: μια περιοχή που έχει μπει σε καραντίνα λόγω ενός δεύτερου ξεσπάσματος του ιού, το οποίο είναι πολύ χειρότερο από το πρώτο.\nΣτο ρόλο του Λοχία James Heller, είστε αποφασισμένοι να αποκαλύψετε τα μυστικά που κρύβονται πίσω από αυτήν την τρομερή μόλυνση που οδήγησε στο θάνατο της συζύγου και του παιδιού σας. Ο άντρας που κατέχει την πρώτη θέση στη λίστα με τους στόχους σας είναι ο Alex Mercer, πρωταγωνιστής του πρώτου παιχνιδιού, ο οποίος πλέον σας φαίνεται ότι μάλλον θέλει να διαδώσει τον ιό και όχι να τον σταματήσει.\nΜε τη βοήθεια ενός ιερέα, του Father Guerra, ο οποίος έχει αποκτήσει αρκετές πληροφορίες σχετικά με τις εταιρείες που συνδέονται με τον ιό, πρέπει να καταδιώξετε τους κύριους υπεύθυνους και να αποκαλύψετε την αλήθεια πίσω από τα σατανικά τους σχέδια.\nΗ περιοχή NYZ έχει χωριστεί σε τρεις ζώνες, καθεμία από τις οποίες περιέχει ένα διαφορετικό στάδιο της μόλυνσης: κίτρινη, πράσινη και κόκκινη. Εξερευνήστε καθεμία από αυτές και κυνηγήστε τους στόχους σας με αιφνιδιαστικές επιθέσεις και τρομερή δύναμη στο PROTOTYPE 2, στο PlayStation 3.\nΗ περιοχή New York Zero είναι μόνο για τους πραγματικά αδίστακτους... Στο μεγαλύτερο μέρος αυτής της - ρημαγμένης από ένα θανάσιμο ιό - περιοχής που έχει μπει σε καραντίνα βλέπουμε παραγκουπόλεις και τρομοκρατημένους κατοίκους, που κινούνται νευρικά στους δρόμους, ενώ το υπόλοιπο τμήμα της περιοχής είναι σφραγισμένο από την Blackwatch για πειράματα και έρευνα.\nΤο PROTOTYPE 2 σας προσφέρει ένα απίστευτα αχανές τοπίο για εξερεύνηση: η δυνατότητα αναρρίχησης σε ουρανοξύστες και πολυκατοικίες όχι μόνο σας επιτρέπει να ολοκληρώνετε δοκιμασίες, αλλά σας παρέχει και μια εκτενή θέα αυτού του απέραντου σκηνικού. Φροντίστε να μην μείνετε μόνο στους δρόμους... σκαρφαλώστε σε κτήρια και πηδήξτε πάνω από σημεία-σταθμούς, για να ανακαλύψετε όσα περισσότερα μπορείτε.\nΑλλά και ο ίδιος ο James Heller είναι ιδιαίτερα εντυπωσιακός. Κατά τη διάρκεια του παιχνιδιού θα τον δείτε να μεταλλάσσεται σταδιακά και να αποκτά νέες ικανότητες. Τα μπράτσα του μετατρέπονται σε τεράστιες ασημένιες λεπίδες ενώ στα χέρια του φυτρώνουν απίστευτα κοφτερά στιλέτα. Ο Heller είναι βίαιος, ταχύτατος και ατρόμητος. Και καθώς θα καταβροχθίζει τους εχθρούς του, θα γίνεται όλο και πιο δυνατός και εντυπωσιακός.\nΟι μάχες είναι δραματικές και εκρηκτικές και θα δείτε τον εαυτό σας να εκτοξεύει στρατιώτες στους δρόμους και να αρπάζει ελικόπτερα και να τα φέρνει με λύσσα να συγκρουστούν με το έδαφος. Ετοιμαστείτε για μια έντονη περιπέτεια δράσης που δεν θα ξεχάσετε ποτέ, καθώς χρησιμοποιείτε τις απίστευτες ικανότητες του Heller για να εξολοθρεύσετε την Blackwatch στο PS3.\nΚαταβροχθίστε τους εχθρούς σας\nΣτους μολυσμένους ερημότοπους της New York Zero, ο James Heller καταδιώκει απελπισμένα τα μέλη της Blackwatch, της εταιρείας που βρίσκεται πίσω από τον ιό Blacklight που μολύνει τους κατοίκους και καταστρέφει την πόλη.\nΠαίζοντας στο ρόλο του Heller, που απέκτησε υπερφυσικές δυνάμεις μετά την προσβολή του από τον ιό που εξαπέλυσε ο Alex Mercer, θα πρέπει να χρησιμοποιήσετε τις ικανότητές σας για να αποκαλύψετε την αλήθεια που κρύβεται πίσω από τη συνομωσία. Από τις ικανότητες αυτές η σημαντικότερη είναι μάλλον η ικανότητά σας να "καταβροχθίζετε" τους άλλους: μπορείτε να απορροφάτε τις γνώσεις τους, τις ικανότητές τους, τα όπλα και τη φυσική τους μορφή μέσα σε δευτερόλεπτα. Χρησιμοποιήστε τη συναρπαστική αυτή δύναμη για να βρεθείτε πιο κοντά στους εχθρούς σας, να εισέρχεστε απαρατήρητος στα εδάφη τους και να έχετε πρόσβαση σε πληροφορίες και στοιχεία.\nΗ περιοχή NYZ είναι ένας τεράστιος ανοιχτός κόσμος γεμάτος αποστολές που καλείστε να ολοκληρώσετε, όπως για παράδειγμα η εξολόθρευση βασικών μελών της Blackwatch, η καταστροφή τεχνολογίας και ο αφανισμός των μεταλλαγμένων τεράτων που χρησιμοποιούνται για πειράματα. Για καλή σας τύχη, μπορείτε να αναρριχάστε σε κτήρια και τοίχους με εξαιρετική ταχύτητα και να πηδάτε άνετα από σκεπή σε σκεπή, οπότε δεν θα σας παίρνει πολλή ώρα μέχρι να εντοπίσετε την επόμενη αποστολή σας. Καθώς προχωράτε στο παιχνίδι, θα ανταμείβεστε με νέες ικανότητες και δυνάμεις, που μπορούν να σας μετατρέψουν στον απόλυτο μαχητή. Χρησιμοποιήστε τα τεράστια νύχια σας για να κομματιάζετε τους αντιπάλους σας και τα γιγάντια πλοκάμια σας για να αρπάζετε και να καταστρέφετε τανκ και ελικόπτερα.\nΌταν καταδιώκετε ένα συγκεκριμένο αντίπαλο, πατήστε το κουμπί L3 στο ασύρματο χειριστήριό σας για να ενεργοποιήσετε το σόναρ σας και να επισημάνετε το στόχο. Επίσης, θα μπορείτε να δείτε αν τον παρακολουθούν οι δικοί του, οπότε, αν χρειάζεται, μπορείτε να ορμήσετε και να τον εξοντώσετε με μια αιφνιδιαστική επίθεση, χωρίς να σας πάρουν χαμπάρι. Άμα σας δουν, θα μπλέξετε σε μια σύγκρουση με τεράστιους αριθμούς στρατιωτών του εχθρού και πολλά από τα γιγάντια τέρατα που έχει δημιουργήσει... Εάν το επίπεδο του μετρητή υγείας σας είναι χαμηλό, φροντίστε να καταβροχθίσετε μερικούς περαστικούς, ώστε να αναπληρώσετε κάμποση χαμένη ενέργεια πριν αποτελειώσετε τη μάχη.\nΜάθετε τον πραγματικό λόγο πίσω από τη μόλυνση στο PROTOTYPE 2, στο PlayStation 3.